
Turistanan ta keda sinti 
molester di mal holor den 
area di Eagle Beach 


Recientemente ariba e pagina popular di Facebook 
na unda turistanan ta haci pregunta- y recomenda- 
cionnan tocante Aruba, usuarionan a bolbe resalta 
e problema di mal holor pa motibo di e planta di 
tratamento di awa sushi, RWZI / Bubaliplas. 


Manera ta conoci, e problema di mal holor ocasiona pa 
e planta di RWZI / Bubaliplas ta uno cu tin añas ta causa 
molester den e area di Eagle Beach y bisindario. Na mas di 
un ocasion turistanan a expresa nan frustracion y disgusto 
pa e situacion aki, specialmente esnan cu ta hospeda na e 
hotelnan den e area aki. 


Recientemente un usuario a puntra ariba e pagina aki di 
Facebook kico ta pasando cu e mal holor den e area di 
Eagle Beach, y pa esaki, hopi otro usuario a reacciona y a 
expresa nan opinion den e seccion di comentario. 


“E ta teribel! Mi ta asina tristo pa bisa cu mi no por a caba 
un cuminda. Di baina mi por core pasa den auto eybanda. 
Ta un area chikito, pero por Dios, e ta un di e holornan 
mas malo cu tin! Nos ta aki awor... Mi ta di acuerdo, check 
Barefoot e biaha aki... laga Passions pa un miho dia,” un 
usuario a comenta. 


Otro a resalta cu e construccion durante tur e añanan ta 
loke ta pone presion ariba e planta di RWZI y locual ta oca- 
sion e mal holor, ya cu e planta no por procesa e cantidad 
di awa sushi cu ta yega. Durante añanan, tin basta con- 
struccion a tuma lugar den e area, y e planta di tratamento 
di awa no por maneha e cantidad di awa cu mester procesa. 


Pero di otro banda, tin turistanan cu ta comenta cu nan 
experiencia no ta inclui keho di ningun mal holor, aunke 
nan a keda den hotelnan of a come na restaurantnan den e 
area cu sa sinti e holo mas fuerte. 


E ta depende di e dia y den ki direccion e biento ta supla, 
pero no por nenga cu e situacion ta laga un mal impresion 
y ta afecta e vakantie di e turistanan cu ta bin Aruba pa 
disfruta di e producto turistico optimal. 


A sigui mira oilspill y awor ta cerca di 
Natural Bridge 


Manera Crisis Management Office 
(CMO) a señala siman pasa, Aruba 
lo sigui experiencia cu mas oilspill 
na diferente area, debi na inciden- 
te di un barco cu a tuma luga na 
comienso di luna na Trinidad and 
Tobago. Sinembargo, esakinan ta 
bao monitoreo, segun CMO mes a 
sigura. 


Den un post cu Brenchie’s Lab a pu- 
blica riba Facebook por a mira algun 
potret di dia 10 di maart ultimo cerca 
di Natural Bridge, unda ta ilustra mar- 
canan di oilspill den e luga aki, loke a 
causa reaccion di algun usuario, preo- 
cupacion y hasta mal contento. 


A puntra Rino Hermans kico tabata 
e situacion actual na Aruba pa loke ta 
trata e incidente aki, caminda el a sigu- 
ra cu e situacion a stabilisa y ta normal 
na e momentonan aki. Tambe a bisa cu 
ta bon pa hendenan keda atento ora ta 
cana rond y informa CMO, pa motibo 
cu nan tin un databank cu den futuro 
cu Aruba lo haya un scenario igual nan 
por sa unda e teerbalnan a tuma luga. 


Nan a pidi e funcionarionan encarga 
pa scout y tambe pueblo pa duna nan 
contribucion debi cu mas data nan ta 
recoge, miho nan por traha nan plan 
di responde cu menos costo y mas lihe 
nan por recupera e normalidad na Aru- 
ba. 


Hermans a sigura cu Aruba ta bay sigui 
mira den proximo tres siman y nan no 
ta nifica un peliger, “pasobra en prin- 
cipio oilspill no mag di ta un crisis am- 
biental, e no mag di stroba e landando 
y tampoco mag di stroba e turtuganan 
di pone nan neishi na e beachnan, esey 
ta e plan di responde di Aruba cu nos ta 
aplica y door cu e teerballs ta minimo, 
nos tin DOW su grupo cu ta cana rond 
y ora ta posibel nan ta piki e teerbalnan 
manera nos a haciel’e fin di siman ul- 
timo na ful e costa cu 15 hende cu a bay 
piki tur di nan,” el a sigura. 


Hermans tambe a declara cu Aruba ta 
custuma cu e teerbalnan door di Ja- 
maica y Trinidad & Tobago cu tin un 
ruta di barconan petrolero cu si nan ta 
pump over board, a pesar cu e ta pro- 
hibi, Aruba ta afecta pa teerbalnan. 


Den 2016 Aruba tambe a experiencia 
efectonan di oilspill despues tabatin e 
incidente na Amuay, Venezuela, den 
cual a monitoria cinco biaha pero door 
cu esey no a afecta Aruba, esey no a bay 
viral, pero nan si ta haya informacion 
door di tratado di Caribe (Centro Re- 
gional de Emergencia, Informacion y 
Capacitacion pa loke ta trata Contami- 
nacion Marina – Caribe Rac- Rempeitc 
Caribe) e cual ta coordina oilspill y nan 
ta notifica e instancianan concerni, den 
caso aki CMO. 


Potretnan ta di Brenchie’s Lab su Face- 
book Page. 

Ta bay conmemora 200 aña di Oranjestad cu un celebracion historico pa Aruba 


Ayera atardi na Renais- 
sance Convention Cen- 
ter a tuma luga Stake- 
holders Meeting organisa 
pa 
Stichting 
Rancho, 
Stinchting Monumenten- 
fonds Aruba, ATA, entre 
otro instancia, na unda a 
haci un invitacion na dife- 
rente organisacion y com- 
erciantenan di Aruba pa 
informa riba e plannan cu 
tin pa e celebracion di 200 
aña di Oranjestad. 


Anne Witsenburg, director 
di Stichting Monumenten- 
fonds, a conta cu nan a uni 
na e iniciativa aki di Sticht- 
ing Rancho unda e plannan 
ta encera dos evento grandi 
y un evento protocolar. Ade- 
mas nan ta ofrece un plata- 
forma pa cada un di esnan cu 
kier tuma e iniciativa pa uni 
na nan y comparti ideanan pa 
loke ta trata e celebracion aki 
cu ta bay dura un aña largo pa 
asina por duna un oportuni- 
dad na esnan cu kier participa. 


Ta bay tin un evento pa dia 24 
di augustus di e aña aki, cual 
ta un fecha significativo unda 
probablemente Oranjestad a 
haya su nomber 200 aña pasa, 
segun Witsenburg a bisa. E 
dia ey nan tin e idea pa or- 
ganisa un actividad ceremo- 
nial, durante cual tin pensa 
di planta 200 mata. Ademas 
nan kier elabora un moneda 
conmemorativo pa celebra 
200 aña di Oranjestad. Esaki 
ta proyectonan cu a presenta 
caba na Conseho di Minister. 


Pa loke ta trata e moneda 
conmemorativo, esey tambe 
a tuma luga ora Oranjestad 
a cumpli 110 aña. Pa nan ta 
importante pa tuma esaki na 
cuenta e biaha aki, pero ta 
algo cu ta tuma su tempo y 
mester tin su proceso, mane- 
ra e diseño y e decreto min- 
isterial. 


Igualmente e informa cu pa 
e aña aki nan ta bay organisa 
un feria grandi den districto 
Oranjestad, 
specificamente 
na Caya Grandi, cual ta bay ta 
un feria cu 200 tent di dife- 
rente mercado y negoshinan 
tambe por participa den e fe- 
ria aki, manera nan a sigura. 
E dia ey lo tin 4 stage den full 
e area pa asina tin henter un 
fluho den e districto. 


Durante aña tambe ta bay 
tuma luga otro eventonan cu 
diferente organisacionnan ta 
haci caba y ta bay cay tambe 
den e tema di celebracion di 
200 aña di Oranjestad. Pa 24 
di augustus, pero di aña 2025, 


nan ta bay cera e lista di ac- 
tividadnan cu un concierto 
grandi gratis riba lama den 
Schoenerhaven, unda lo tin 
un show cu drone pa asina 
mantene e linea di sostenibi- 
lidad hunto cu e historia di 
Oranjestad, pa henter Aruba 
por disfruta di dje. “Esaki 
ta unico luga na Oranjestad 
unda bo por haya hopi hende 
riba boto, riba e cant’i lama 
y e ta e luga unda eigenlijk 
Oranjestad a origina,” Wit- 
senburg a sigura. 


Pa esaki, el a bisa cu na Hu- 
landa a tuma luga un con- 
cierto manera esaki cu nan 
kier realisa y nan ta hayando 


reaccion di instancianan di 
Hulanda mes pa por haciele 
na Aruba tambe. “Nos tin 
mas cu un aña pa prepara pa 
cu esaki, pasobra esaki ta bay 
ta e evento cu ta e clausura di 
full e aña di celebracionnan 
di Oranjestad. E idea ta pa 
nos pone un stage riba awa, 
unda hende por drenta cu 
boto y hende tambe por sinta 
full rond di e area unda lo tin 
varios screen grandi pa por 
sigui cu e programa. Nos tar- 
get group ta Aruba henter y ta 
algo pa nos celebra, organisa 
y celebra hunto tambe,” Wit- 
senburg a comenta. 


Anteriormente, nan a yega 


di reuni cu un grupo chikito 
mirando cu tin hopi iniciativa 
y nan ta pensando con por 
hinca tur esey den otro y con 
nan por yuda, pa motibo cu 
ta un celebracion pa Aruba 
henter y solamente cu un 
bon cooperacion di un y tur 
nan por logra haya un fiesta 
grandi. 


Na mei 2023, Stichting Ran- 
cho a tene un conferencia 
di prensa riba e topico aki y 
tambe a haci un simposio pa 
trece dilanti e puntonan di 
atencion cu mester trata den 
area aki. Mirando cu ta bay 
cumpli 200 aña, mester ta 
adecua pa e eventonan den 


planning, como por ehemp- 
lo, maneho di desperdicio. 


Den e simposio a documenta 
informacion y tambe a haci 
diferente workshop. Den es- 
aki, Rosa a bisa cu tin e parti 
historico, pero e ora ey ta haci 
trabaonan pa evalua tambe 
kico lo ta e futuro di e fun- 
dacion den e contexto di 200 
aña di Oranjestad, na unda 
nan a scoge cinco tema como 
di seguridad alimentario, de- 
saroyo sostenibel, maneho di 
desperdicio, Turismo y Eco 
System, mantencion di her- 
encia. 


Ademas, nan a reuni cu Aru- 
ba Tourism Authority (ATA) 
ken ta un partner masha 
grandi den e proceso aki y 
tambe cu e inversionistanan 
cu ta activo na Wilhelminas- 
traat. 


Tin un plataforma riba red- 
nan social tocante 200 aña di 
Oranjestad unda nan lo pu- 
blica e actividadnan, den es- 
aki Witsenburg a informa cu 
cada un di e plannan mester 
ta desaroya cu nan planning, 
su presupuesto, su histori- 
anan di Oanjestad tambe y 
despues cada actividad ta bay 
haya su grupo di trabou pa 
asina realisa tur e plan cu nan 
tin pensa pa haci y busca pa 
fondonan. 


Witsenburg a señala cu nan 
mester di cooperacion pa mo- 
tibo cu nan so no por logra tur 
loke kier realisa, pa e motibo 
ey si algun hende tin un idea 
of iniciativa cu por coopera 
cu e actividad di e celebracion 
di 200 aña di Oranjestad por 
tuma contacto cu nan riba e 
plataformanan di rednan so- 
cial “200 aña di Oranjestad”. 

Minister di Husticia ta ratifica cu introduccion di “Wetboek van 
Strafordering” nobo no ta viola derechonan humano 


Siman pasa dialuna, Par- 
lamento di Aruba a apro- 
ba e introduccion di e 
“Wetboek van Straforder- 
ing nobo, cual ta drenta 
na vigor dia 1 di april 
binidero. En conexion cu 
esaki minister di Husticia 
y Asuntonan Social, Rocco 
Tjon, a tene un conferen- 
cia di prensa ayera mainta 
pa elabora ariba e cambi- 
onan cu e “Wetboek van 
Strafordering” nobo ta 
trece cune. 


Manera ya caba minister Tjon 
a indica na varios ocasion, e 
“Wetboek van Strafordering” 
nobo ta percura pa Ministerio 
Publico y e organisacionnan 
cu ta haci investigacion tin 
mas autoridad pa nan por 
combati criminalidad mas 
eficaz y eficientemente, pero 
na mesun momento e cam- 
bionan ta garantisa mas dere- 
cho pa e detenidonan y mas 
derecho pa victimanan. 


El a splica cu for di 2013 nan 
ta trahando riba e wetboek aki 
y el a indica cu un di e prome 
decisionnan cu el a tuma 
como mandatario encarga cu 
e cartera aki den e prome jus- 
titieel vierlandenoverleg ta pa 
percura pa Aruba introduci e 
wetboek aki y asina Aruba ta 
prome den reino Hulandes 
cu ta bay introduci esaki. 


E mandatario a sigui splica cu 
e prome stap cu nan a tuma 
pa introduccion di e wetboek 
nobo tabata cera un acuerdo 
cu sra. Monique Mos, ken 
tabata e persona encarga cu 
e Wetboek van Straforder- 
ing na Hulanda y Sra. Mos a 
traha un plan di ehecucion pa 
Aruba ariba con mester intro- 
duci esaki. 


A base di esey, e minister a 
indica, a instala un stuur- 
groep (comite directivo) cu 
ta consisti di Ministerio Pu- 
blico, Corte, ministerio di 
Husticia y Asuntonan Social, 
Cuerpo Policial y KIA. A 
base di e conseho di Sra. Mos 


tambe a introduci dos werk- 
groep (comite di trabao), uno 
specificamente pa e parti di 
voorlopige hechtenis (custo- 
dia temporal) y e comite aki 
tabata consisti di Ministerio 
Publico, Corte, Cuerpo Poli- 
cial, ministerio di Husticia y 
Asuntonan Social, Stichting 
Reclassering, Departamento 
di Asuntonan Social, KIA, 
Landsrecherche, Koningkli- 
jke Marechaussee, CEA y 


Orde van Advocaten. 


Banda di esey, e otro comite 
di trabao cu tabatin, cual ta 
esun pa derechonan di vic- 
timanan, tabata consisti di 
Ministerio Publico, Corte, 
Cuerpo Policial, ministerio 
di Husticia y Asuntonan So- 
cial, Family Justice Center y 
Orde van Advocaten. 


Pa loke ta e cambionan cu e 
wetboek nobo ta bin cune, 
minister Tjon a indica cu e 
cambionan aki ta nifica na 
prome luga ta bay garantisa 
mas derecho pa e victiman- 
an. El a splica cu a base di e 
cambionan aki e victimanan 
aworaki por tuma nota di e 
documentonan cu ta wordo 
trata durante un caso penal, 
caminda antes esaki no tabata 
e caso. Aworaki e victima mag 
di wak e “processtukken”, 
cual segun el a señala, ta algo 


hopi importante pa e victima. 


El a agrega cu banda di esey e 
victima mes por vocifera du- 
rante un caso kico e ta sinti, 
kico e ta pensa, etc. y pa loke 
ta trata e compensacion pa 
daño, el a indica cu actual- 
mente esaki ta limita na 50 
mil florin, pero cu e cambi- 
onan nobo, aworaki esaki no 
tin limite mas. 


Pa loke ta trata e victimanan, 
como e detenidonan, minis- 
ter Tjon a splica cu ta bay in- 
troduci “snelrecht zittingen” 
(audiencia di huicio suma- 
rio). Aworaki a traves di e in- 
troduccion di e proceso aki, 
cu ta a base di palabracionnan 
cu a wordo haci caba entre 
Ministerio Publico y Corte, 
un persona cu ta deteni por 
ehemplo pa posesion di arma, 
bringa riba caya, menasa, de- 
struccion, entre otro, si e caso 


ta un caso simpel, e custodia 
temporal ta wordo aproba 
pasobra e ta un caso simpel 
y por wordo finalisa dentro 
di e terminonan y e caso ta 
wordo presenta mesora di- 
lanti un hues pa un decision 
por wordo tuma mas lihe. 


Otro cambionan cu ta tambe 
lo drenta na vigor cu e “Wet- 
boek 
van 
Straforodering 
nobo” ta cu tur e interoga- 
cionnan pa loke ta e custo- 
dia temporal mester wordo 
graba, esaki pa garantisa mas 
integridad di cada investiga- 
cion. Y manera ya caba men- 
ciona, e instancianan encarga 
cu investigacionnan ta bay 
haya mas autoridad pa nan 
por combati criminalidad. 


Minister Tjon a accentua cu 
tur e cambionan cu a wor- 
do treci pa dilanti durante e 
tratamento di e ley a base di e 
nota di cambio tabata a base di 
consehonan cu nan ricibi for 
di Corte Comun y el a sub- 
raya cu na mesun momento 
tambe tur stakeholders den 
e cadena tabata na altura di 
esaki. 


“Kinan no ta trata di viola 
derechonan humano si no 
mas bien e ley existente cu 
ta reglamenta e parti aki ta 
keda na vigor, te ora cu por 
bay duna contenido na e re- 
comendacionnan cu ta regla 
e alternatieve voorzieningen 
(instalacionnan alternativo),” 
el a subraya. 


Pa loke ta e carta cu Orde van 
Advocaten a manda e dia di 
tratamento di e ley aki, min- 
ister Tjon a splica cu punto di 
e custodia temporal a wordo 
discuti dia 13 di december 
2023. El a señala cu Orde van 
Advocaten tabata na altura cu 
lo introduci e cambionan aki 
y e mesun punto a bolbe bin 
dilanti den e reunion di 17 
di januari, unda e comite di 
trabao di custodia temporal a 
bolbe reuni y, segun e man- 
datario ta remarca, Orde van 
Advocaten tabata presente 
durante e reunionnan aki y ta 
forma parti di comision. 


“P’esey mes mi ta haya hopi 
straño cu despues cu nos a 
entrega e nota di cambio 27 
di februari no tabatin niun 
reaccion ainda, si no mas bien 
e mainta cu ta bay trata e ley 
aki un carta di Orde van Ad- 
vocaten ta bin y ta haci como 
si fuera nos ta bay viola dere- 
chonan humano etc.,” minis- 
ter Tjon a resalta. 

Gobierno no ta mind... 
Otro ola di migracion...? 


Aunke nos a dedica bastante atencion na e 
tema aki, nos ta sinti e necesidad pa reacciona 
despues di e alarma cu fundacion ABC a laga 
zona. Nos por comparti nan preocupacion 
pa e efectonan poblacional y demografico cu 
e aumento di acomodacion turistico lo causa 
pa nos isla, cu ta bastante devastador, pero e 
problemanan ta mas amplio cu esey. Nos mes- 
ter busca kico por ta e motibo cu gobierno no 
ta toca e asunto aki. 
Primeramente, e cifranan clave den e debate. 
Esakinan ta tuma na cuenta solamente e ci- 
franan oficial cu Censo y Oficina Central di 
Estadistica (CBS) ta maneha, cu ta alrededor 
di 108.000 persona na e momento aki. Pero 
mester conta acerca sigur 15.000 pa 20.000 
migrante Venezolano indocumenta, aunke tin 
calculacion mas halto ainda cu ta bay te 25.000. 
Riba esey mester conta tambe e otro indocu- 
mentadonan di otro pais, cu por yega sigur na 
otro 5.000 mas. Di e manera aki anto, nos ta 
pasando di e cifranan di poblacion cu ABC ta 
teme cu nos lo alcanza, si e ola di importacion 
di trahador stranhero pa satisface mercado lab- 
oral, tuma lugar den e proximo añanan. Kico 
esaki ta implica? 
Cu si nos no ta resolve e problema di e mi- 
grantenan en general, y di e Venezolanonan en 
particular, con nos por deal di un forma plani- 
fica cu e problema di importacion di trahador 
pa nos economia? Nos no por simplemente 
ignora cu tin un forza laboral considerable na 
nos pais caba, cu ta visible pa tur hende menos 
pa nos autoridadnan... 
Ki plan gobierno tin? 
Den tur e discusion aki, loke ta haci falta ta 
un splicacion amplio y contundente di banda 
gubernamental. Al contrario, loke nos por, 
casi scucha, ta un silencio preocupante. Esey 
ta obliga nos haci e siguiente pregunta: Gobi- 
erno tin si of no, un contesta satisfactorio? E 
promer alternativa ta cu no tin un respuesta, 
loke ta sumamente grave pasobra lo mester 
reconoce cu mientras nos ta enfrentando un di 
e problemanan demografico mas serio den nos 
historia, nos mester yega na e conclusion cu 
no tin un maneho ni bon pensa, mucho menos 
aplica y menos ainda publica. Den e situacion 
aki lo ta absolutamente necesario pa cuminza 
traha riba tal maneho, aunke nos ta laat den e 
proceso y e crimen di demasiado acomodacion 
turistico a tuma lugar caba y mester enfrenta e 
problemanan cu ta e consecuencia. 
E otro posibilidad ta cu na nivel gubernamen- 
tal ya a tuma, sin bisa nos, e decision cu nan no 
ta preocupa pa un siguiente ola di migracion, 
pasobra banda di e efectonan negativo, e ta 
yuda, segun nan, resolve algun otro problema 
cu nos pais tin actualmente. Kico ta e caso? 


Contemplando e problema di un poblacion 
di edad avanza cu mester bay mantene, plus e 
hecho cu tin cada vez menos mucha ta nace, 
te na e grado cu nos no tin crecemento natu- 
ral mas, e opcion ta pa laga miles di trahador 
extra drenta, cu ta bay trece extra ingreso aden 
pa AZV y AOV, ademas di otro impuesto pa 
gobierno. Esaki lo yuda pospone e problema 
a corto y mediano plazo di e aumento di per- 
sona di edad avanza y escasez di hoben local pa 
traha, pero a largo plazo ta crea un problema 
mas grandi ainda pa Aruba despues. Por ta cu 
nan ta pensa cu ‘kicking the can down the road’ 
en todo caso nan ta salba e situacion precario 
awor, resolviendo e situacion di escasez laboral 
actual y yena e cahanan di AZV y AOV cu fon- 
do fresco, ‘matando dos pahra cu un solo tiro’? 
Si esey ta asina, kico ta e consecuencianan a lar- 
go plazo? Uno ta cu nos poblacion, cu ta acer- 
cando e punto caba unda e poblacion local ta 
bira un minoria den nan propio cas, lo no sola- 
mente bira e minoria ey, sino cu e gran mayoria 
di stranhero lo ta di origen Venezolano. Y kico 
ey anto ta e problema? E problema no ta e hen- 
denan riba nan mes; e problema ta e regimen 
hostil, pa su ciudadanonan y pa nos, cu lo mira 
como algo positivo cu tin un mayoria pobla- 
cional di descendencia Venezolano na Aruba. 
Esey ta crea e base pa algun dia, proclama deseo 
di crea un union cu e republica di Venezuela. 
Esun cu ta kere cu e perspectiva aki ta algo di 
locura, djis contempla e siguiente hechonan. 
Desde implantacion di e regimen Chavista, cu 
tin casi 25 aña na poder, nos a mira e grupo 
di inmigrante cambia, di Colombia como pais 
mas contribuidor di migrante, pa Venezuela. 
Ojo: nos ta papiando aki di inmigrante legal. 
Riba esey mester conta e diezmiles di asina 
yama ‘refugiado’ Venezolano, cu lo haya status 
legal, cu vista riba naturalisacion a mas largo 
plazo, pasobra no tin perspectiva pa nan bolbe 
nan pais pa basta tempo. Si ta opta pa trece mas 
hende di exterior, tin dos pregunta: Uno, ki 
maneho lo tin pa scoge pais di prioridad? Ven- 
ezuela, Colombia, o ta laga ‘casualidad dicidi’, 
manera den pasado? Dos: nos ta keda importa 
hende di e mesun manera desordena cu nos a 
mira pa 30 aña caba, y keda reproduci corup- 
cion y mal maneho, simplemente aceptando 
esun cu a logra yega aki? Nos por laga cera 
un ministro o director de vez en cuando, pero 
esey ta yuda? 
Finalmente, lo ta interesante pa conoce posi- 
cion di gobierno Hulandes den e asunto aki. 
Ta nan ta fiha maneho encuanto nacionalidad 
y naturalizacion den Reino Hulandes. Nan no 
kier tin nada di bisa den e proceso aki, cu por 
‘regala’ nan diezmiles di ciudadano Hulandes 
nobo? 

Paso historico pa sector agricola: 
Qredits hunto cu Gobierno di Aruba ta lansa Agrifund 


Aruba su sector di agricola ta 
unico den e simpel hecho cu nos 
ta enfrenta diferente desafion- 
an. Pa cunukeronan, e retonan 
pa cuminsa un negoshi di agri- 
cultura ta varia di clima, tereno, 
conocemento, financiamento y 
costo di produccion. 


Sinembargo, Aruba su hendenan 
ta mas unico ainda. For di sistema 
hidroponico te cu agroforesteria 
sintropico, Aruba su agricultornan 
ta liderando cu metodonan cu por 
defini e futuro di cultivo den region- 
nan cu tambe ta enfrenta desafio di 
por ehempel clima. 


Dialuna durante conferencia di 
prensa, Minister Ursell Arends y 
Minister Geoffrey Wever, hunto cu 
Sra. Nathaly Harms di Qredits Aru- 
ba a lansa oficialmente e Agrifund. A 
traves di Qredits Aruba, agricultor- 
nan por aplica pa financiamento na 
un interes reduci di 2% pa sumanan 
entre Afl. 5.000 te cu Afl. 200.00. 
Den e forma aki ta facilita e proceso 
pa agricultornan por sigui desaroya y 
brinda producto riba mercado local. 


Di parti di Gobierno di Aruba, in- 
auguracion di e Agrifund ta un paso 
historico y ta refleha e compromiso 
firme pa fortalece e sector agricola. 
Agrifund ta simbolisa cumplimento 
cu no solamente agricultornan dili- 
gente pero tambe cu tur ciudadano 
door di promove e vision pa haci 
siguridad di alimentacion un reali- 
dad concreto. 


Presente tabata Sr. Rendell de Kort 
kende a elabora riba e investigacion 
cu e la conduci riba siguridad di ali- 
mentacion na Aruba como consul- 
tant di World Bank. Un di e suger- 
encianan di e rapport a toca e parti 
financiero, cu awor ta wordo realisa 
den forma di e Agrifund. Tambe e 
Director di Aruba Agri Develop- 
ment Company N.V., Sr. Jeremy 
Croes a enfatisa e importancia di 
tin contacto directo cu nos agricul- 
tornan y tende di nan experiencia y 
sigur nan sugerencianan pa mehora 
sector primario. 


Segun Minister Arends e siguiente 
paso den e vision ta e certificacion di 
Good Agricultural Practices(GAP). 


GAP lo sigura calidad den produc- 
cion agricola, atendiendo cu preo- 
cupacionnan di consumidor tocante 
salud y sostenibilidad ambiental. 


Minister Arends ta termina gradici- 
endo Sra. Nathaly Harms y su ekipo 
di Qredits Aruba pa nan colabora- 
cion pa cumpli cu e vision di Agri- 
fund. Qredits nan dedicacion y ex- 


perticio tabata instrumental den e 
realisacion di Agrifund. 


"Cu un vision comparti pa haci di 
sector primario un pilar economico 
nobo ta pone cu awe den union, nos 
ta cumpli cu e agricultornan na bi- 
enestar di nos comunidad. Hunto 
nos ta cosecha futuro" — Minister 
Ursell Arends 


Parlamentario independiente Ryçond do Nascimento: 
Posicion riba lista di AVP “tabatin su prijs” 


A traves di un comunicado di 
prensa, parlamentario indepen- 
diente Ryçon do Nascimento a 
comenta riba e situacion di su ex- 
colega di partido, Gerlien Croes. 


Ryçond y Gerlien a drenta e filanan 
di partido AVP destina pa bira lider- 
nan prominente di e partido. Na 
2021 partido a duna ambos politico 
un number halto riba su lista di can- 
didato. Di e forma aki, AVP a prepara 
caminda pa un carera politico largo pa 
nan cu perspectiva sigur pa bira min- 
ister. Pero, e posicionnan 5 y 4 riba 
e lista tabatin su prijs. Tiki tiki AVP 
tabata spera mas di Ryçond y Gerlien 
pa nan sostene sistema di patronahe 
politico. 


“Poco poco AVP tabata kier mas hus- 
tificacion di ex-ministernan Paul 
Croes y Benny Sevinger. Mientras 
tanto AVP tabata gaña mas y mas 
encuanto e sentencianan, e soborno 
y e fixnan corupto. Tur hende por a 
mira AVP perde tur tipo di berguensa 
y enfoca completamente riba poder. 
P’esey AVP ta busca trigger emocion 
di pueblo cu diferente tipo di slogan 
pa evita cu pueblo ta realisa e condi- 
cion di e partido. 
“For di 17 di maart te dia 17 di april 


2023, e ancianonan di AVP a pone e 
balornan fundamental di Ryçond y 
Gerlien na prueba. Dia 17 di maart, 
Mike Eman a manda Mike de Meza 
na e show radial Enfoke pa gaña 
henter pais, pa mira si Ryçond y Ger- 
lien lo mustra lealtad na sistema di 
patronahe politico. Ryçond a dicidi 
confronta partido publicamente y de- 
nuncia e engaño. Dia 14 di april, Mike 
Eman mes a gaña henter pais bisando 
cu hues a sentencia Benny Sevinger 
pa corupcion solamente pa salba cara 
di ministerio publico. Despues, Mike 
Eman a anuncia un reunion di par- 
tido pa dia 17 di april pa dicidi si Ben- 
ny Sevinger lo keda den parlamento 
pa AVP. Durante e reunion, abogado 
Hans Sjiem Fat tabata invita pa troce e 
berdad pa partido, pa asina tur hende 
vota pa tene Benny den parlamento. 
E dia ey Ryçond no a warda ningun 
momento extra pa anuncia cu e ta 
bandona AVP de inmediato. 


Den un entrevista nacional el a splica 
pueblo cu e no por sostene un partido 
cu ta riba un rumbo di acelera corup- 
cion den nos sociedad. E bon comun 
tabata mas importante pa Ryçond 
cu sigui riba un caminda politico di 
exito personal den un marco corupto. 
Ryçond tabata convenci cu e mester 
tuma un posicion fuerte pa berdad y 
contra corupcion.” 


Gerlien, na su turno, no tabatin nin- 
gun gana pa bandona AVP dia 17 di 
april, segun Do Nascimento. “En 


bes di expresa problema cu e rum- 
bo corupto, el a expresa di a sinti su 
mes humilia, pasobra e ancianonan 
no a invit’e pa un reunion secreto. 
Despues di reunion di partido dia 17 
di april, Gerlien a dicidi pa negocia 
mas influencia den partido. El a hiba 
reunionnan largo cu Mike Eman. 
Gerlien tabatin contacto cu Leoncita 
Arends y Pieter Susebeek y tabatin 
diferente reunion cu su circulo in- 
timo. Na mes momento reunion- 
nan a tuma luga entre Henny Eman, 
Hans Sjiem Fat y e omo di Gerlien, 
esta Duke Croes. Un grupo den Ger- 
lien su circulo intimo a conseha pa no 
acepta liderazgo di partido AVP, paso- 
bra famia Eman lo manda un di nan 
mes, Trevor Eman, pa studia derecho 
pa asina tuma liderazgo di partido 
over. Na final di dia Gerlien lo mester 
a duna poder back na Trevor, mescos 
cu Tico Croes mester a duna poder 
back na Mike Eman. Tambe tabatin 
preocupacion cu Benny Sevinger ta- 
bata preparando su yiu muher pa bira 
su sucesor politico. Asina Gerlien a 
anticipa hopi lucha pa poder den par- 
tido. Gerlien y Mike ta e uniconan 
cu sa exactamente e resultado di tur e 
negociacion aki. 


“Loke si nos sa, ta cu Gerlien a tarda 
un luna mas cu Ryçond pa anuncia su 
retiro for di AVP. Ademas el a anun- 
cia su salida riba dia 15 di mei 2023 
den un conferencia di prensa den 
presencia di Mike Eman. Na final di 
su anuncio Mike a duna Gerlien un 


brasa caluroso. Nunca Gerlien a real- 
mente denuncia corupcion den AVP. 
Tampoco el a e menciona e idiotes pa 
laga un persona convicto pa soborno 
sigui representa AVP den parlamen- 
to. Desde cu el a sali for di AVP el a 
continua cu e politica sensacionalista 
di pone enfasis riba su shimis berde 
y buscando pleito cu ministernan y 
parlamentarionan di MEP. 


“Gerlien ta demostra asina cu su 
curason ta berde berde ainda. Na 
december 2023 Gerlien a duna sos- 
ten den parlamento na e esfuerso pa 
proyecta Mike Eman como proximo 
minister-president. Tur hende por 
a mira Gerlien mustra su lealtad na 
e sistema di mentira durante e pro- 
grama di Enfoke di dia 4 di maart 
ultimo. El a sali gaña henter pais cu 
Rocco Tjon a introduci un ley pa au- 
menta detencion di sospechoso penal 
den celnan di polis te na 20 dia. Ora 
nos analisa mensahenan di Gerlien 
for di tempo cu el a laga AVP, e no a 
haci nada otro sino mustra potret di 
su mes, mientras cu e ta evita di pa- 
pia di corupcion, pintando su mes 
hopi biaha como victima di sexismo. 
Mientrastanto el a cuminsa un par- 
tido nobo hunto cu Daphne Lejuez 
cu respaldo di un grupo di AVP. Su 
partido ta AVP 1.3 diseña pa haya voto 
di votadornan desilusiona di AVP, pa 
asina yuda AVP bolbe den poder. 
Esaki ta e peligernan di mantene un 
curason berde cu solamente ta anhela 
poder y exito politico.” 

(NLTimes)—Casi un terc- 
er di residente Hulandes a 
usa remedi herbario den e 
ultimo aña. 81% di nan a 
uza e alternativanan natu- 
ral aki den combinacion 
cu medicina, usualmente 
sin sa e riesgo di esaki, se- 
gun un estudio pa Kantar 
den nomber di e College 
ter Beoordeling van Ge- 
neesmiddelen (CBG). 


“Remedinan herbario por 
cambia e manera cu e medic- 
ina ta traha. Un medicina por 
traha e ora menos bon of mas 
fuerte. Of un persona por 
experencia mas efecto. tin 
biaha, un combinacion por 


tin consecuencianan serio,” 
MEB a bisa. 


Mita di e hende den e es- 
tudio tabatin tiki of ningun 
conocemento tocante e po- 
sibel efecto di e remedinan 
herbario cu nan a uza. 86% 
ta pensa eroneamente cu e 
combinacion di yerba y me- 
dicina tin un riesgo chikito 
so. Y 72% ta pensa cu nan no 
a bisa nan dokter tocante e re- 
medi herbario cu nan ta usa. 


Remedinan herbario manera 
valeriana, ajo, curcuma, can- 
nabos y green tea ta conoci pa 
interactua cu medicamento, 
MEB a bisa. “Esaki ta rela- 


ciona na diferente medicina: 
for di antiacido- y anticon- 
ceptivonan pa medicinanan 
cardiovascular.” 
MEB a colabora cu e Ned- 
erlandse Voedsel- en Waren- 


autoriteit (NVWA) pa lansa 
e campaña “Sa kico bo ta tu- 
mando”, diseña pa informa 
residentenan Hulandes to- 
cante e efecto y consecuenci- 
anan imboluntario cu 11 re- 


medi herbario por tin. Te cu 
fin di luna, residentenan por 
haya e informacion aki den 
tiendanan di medicamento, 
den cambernan di espera di 
dokternan y online. 


(AP) — Un pueblo na 
Massachusetts, Merca, cu 
a adopta un ordenansa 
incomun prohibiendo e 
benta di tabaco na cualk- 
ier hende naci den e di 21 
siglo ta ser considera como 
un posibel modelo pa otro 
ciudad- y pueblonan cu 
ta spera pa recorta uso di 
sigaria y productonan di 
tabaco. 


E ordenansa e prome di su 
tipo den e pais a ser adopta pa 
Brookline na 2020 y siman 
pasa e corte mas halto den e 
estado a sostene esaki, hab- 
riendo porta pa otro comu- 
nidad adopta prohibicionnan 
similar cu lo, aki par decada, 
eventualmente prohibi benta 
di tabaco pa generacionnan 
den futuro. 


E regla, cual ta prohibi e 
benta di tabaco pa cualkier 
hende naci riba of despues 
di 1 di januari 200, a bay den 
efecto na 2021 den e pueblo 
di aproximadamente 60,000 
residente. Bao un ley di Mas- 
sachusetts firma pa ex-gober- 
nador Republicano Charlie 
Baker na 2018, cualkier hen- 
de bao di e edad di 21 aña ya 
ta prohibi di cumpra cualkier 
producto di tabacoincluyen- 


do sigaria, siga y e-sigariaden 
e estado. 
Siguidonan di e medida di 
Brookline a subraya cu e ley 
di e estado ta reconoce e au- 
toridad di comunidadnan lo- 
cal pa implementa nan me- 
sun medida pa limita e benta 
di productonan dañino. 


Pero criticonan di e ley 
di 
Brookline, 
incluyendo 
doñonan di tienda cu ta de- 
pende riba e benta di produc- 
tonan di tabaco pa un porcion 
significante di nan salario, no 
ta di acuerdo cu esaki, argu- 
mentando cu e ley ta bay den 
conflicto cu e ley estatal di 
2018 cu ta permiti esnan cu 
mas di 21 aña cumpra pro- 
ductonan di tabaco—y lo es- 
tablece dos set di adulto, un 
cu por cumpra sigaria y un cu 
no por. 


E Corte Supremo Hudicial 
na Massachusetts a sostene 
Brookline, notando cu e ci- 
udad- y pueblonan “tin un 
historia largo di regula pro- 
ductonan di tabaco pa curva e 
efectonan negativo di uso di 
tabaco.” 


“Importante tambe, leynan 
estatal y ordenansanan local 
por y frecuentemente ta existi 


Corte ta sostene ordenansa prohibiendo cualkier hende naci den siglo 21 
di cumpra productonan di tabaco 


Hulanda: 
Hopi hende ta usa remedi herbal sin realisa cu por afecta nan 
remedi 


Merca: 


banda di otro,” e corte a agre- 
ga. “Esaki ta particularmente 
berdad di ordenansanan lo- 
cal regulando salud publico, 
e importancia di cual nos ta 
reconoce pa hopi tempo.” 
Peter 
Brennan, 
director 
ehecutivo di e New England 
Convenience Store and En- 
ergy Marketers Association, 
a bisa cu e grupo ta conside- 


rando posiblemente apelando 
e decision na e Corte Supre- 
mo Mericano. El a nota cu 
mientras e ley ta enfoca riba 
tabaco, e reglanan pa mari- 
huana ta keda mescos. 
“E ta un cuestion di con mas 
nos por demonisa e pro- 
ducto aki,” Brennan a bisa. 
“E ta trata purbando di ta un 
trendsetter, purbando di ta e 


prome den e nacion.” 
Un cantidad di pueblonan 
den Massachusetts a con- 
sidera prohibicionnan simi- 
lar, incluyendo propuestanan 
cu lo prohibi e benta di pro- 
ductonan di tabaco of e-sig- 
aria pa cualkier hende naci 
riba of despues di 1 di januari 
2004. 

Maestronan cu accion di welga na Sint Maarten 


(SMN-news) – Maestro- 
nan di scol Martin Luther 
King (MLK) cu actual- 
mente ta ubica na e Scol 
Prins Willem Alexander 
(PWAS) a cuminsa un 
accion di protesta ayera 
mainta, exigiendo pa De- 


partamento di Educacion 
Publico (DPE) y minis- 
ter di Educacion atende e 
asuntonan urgente cu ta 
plaga nan pa añas. 


Maestronan di MLK a bisa cu 
nan a move pa PWAs pa repa- 


racionnan na 2020, y desde e 
tempo ey, no a duna nan un 
actualisacion di e progreso di 
e reparacionnan. Nan a splica 
cu e sitio actual na PWAS tin 
beskem, cual ta hopi dañino 
pa nan salud y esun di e stu- 
diantenan. 


E maestronan, den un entrev- 
ista cu SMN News, a bisa cu 
e gym na PWAS no ta funcio- 
na y nan mester materialnan 
urgentemente pa e studian- 
tenan na e scol. Nan a bisa cu 
e scol ni sikiera tin un printer 
ni inkt pa nan print tareanan 
di scol pa nan studiantenan. 


PWAS ta un scol pa nece- 
sidadnan special y te awo, 
no tin material ni maestro di 
Economia di Hogar pa siña 
e studiantenan traha cu nan 
man, ya cu nan no ta comple- 
tamente academico. 
Contestando si a informa 


DPE di e situacion actual na 
PWAS, e maestronan a bisa 
cu esaki no ta prome biaha 
cu nan ta protesta e condi- 
cionnan na PWAS, y a pesar 
di nan accion, DPE no a haci 
nada pa remedia e situacion. 
Nan tambe a bisa cu a in- 
forma sindicato di maestro di 
Islanan Ariba (WITU) tem- 
po cu Stuart Johnson tabata 
presidente, y tampoco a haci 
nada. 


Sinembargo, ayera mainta e 
hunta nobo consistiendo di 
presidente Roxanna Panto- 
phlet, vice-presidente Claire 
Elshot, y Minerva Marlin a 
bishita e scol y e maestronan 
cu tabata protestando. 
Minister di ECYS, Rodolphe 
Samuel a bisa cu el a tuma 
contacto cu e scol y cu tin 
un printer y inkt na e scol pa 
uso di e maestronan. Vice- 
presidente di WITU a bisa 


cu en berdad recientemente a 
repara e printer, y a duna in- 
struccion na e maestronan pa 
no us’e, ya cu e scol lo mester 
di dje pa print rapportnan pa 
e studiantenan. 


Elshot a bisa cu hunta ehecu- 
tivo di WITU tabata na e scol 
y a keda informa cu DPE a 
dicidi pa permiti un maestro 
di musica di Oranje School 
y un maestro di Economia di 
Hogar for di Scol Vocacional 
pa asisti PWAS un biaha pa 
siman. Sinembargo, e mae- 
stronan tabatin obhecion ya 
cu un biaha pa siman no ta 
suficiente pa e studiantenan. 


Elshot a splica cu DPE no a 
atende e falta di material na e 
scol, cual el a bisa ta un di e 
preocupacionnan mas grandi 
di e scol y su maestronan. 


Clean Air Everywhere ta menasa cu accion 
legal contra ley nobo di calidad di aire 


(CuraçaoChronicle) 
– 
Fundacion Clean Air Ev- 
erywhere a expresa preo- 
cupacion serio den un 
carta pa Parlamento di 
Corsou tocante e propu- 
esta di Ordenansa Nacio- 
nal riba standardnan di 


calidad di aire. E funda- 
cion, dedica na mehora 
calidad di aire na e isla, ta 
adverti cu si adopta e ley 
den su forma actual, nan 
ta bay tuma accion legal. 


E propuesta di Ordenansa 


Nacional, actualmente ward- 
ando aprobacion di Parla- 
mento, ta critica pa tin balor- 
nan limite y obhetivo pa sub- 
stancianan manera dioxido 
di sulfur y materia particular 
cu ta considera demasiado 
halto te cu 2035. Ademas, e 
ley supuestamente no ta esta- 
blece standard pa emision di 
dioxido di carbon, a pesar di 
compromisonan anterior. 


Clean Air Everywhere ta ar- 
gumenta cu e ley no ta cumpli 
cu e standard di Articulo 8 
ECHR, y ta haci un yamado 
pa ahustenan substancial. E 
fundacion ta enfatisa cu de- 
saroyo economico cerca di 
area Schottegat, manera ho- 
tel nobo y proyectonan di 
vivienda, ta den peliger si 


mantene e periodo di transi- 
cion actual. Adicionalmente, 
e fundacion ta preocupa cu 
ainda actualmente no tin 
manera pa verifica calidad di 
aire pa motibo di e falta di 
data actualisa riba e website 
oficial di monitoreo. 
Clean Air Everywhere ta urgi 


Parlamento pa no adopta e 
ley den su forma actual, y ta 
habri pa discusion tocante 
contenido di e Ordenansa 
Nacional. Si aproba e ley, 
Clean Air Everywhere ta bay 
hiba e caso na un corte com- 
petente. 


Comisionado di Gobierno, Alida Francis ta 
bira Gobernador di Sint Eustatius 


(TheDailyHerald) – Comis- 
ionado di Gobierno, Alida 
Francis ta bay bira e prox- 
imo Gobernador di Sint 
Eustatius den proximo lu- 
nanan. Secretario di Estado 
pa Relacionnan di Reino, 
Alexandra van Huffelen a 
transmiti e nominacion di 
Francis, naci na Sint Eusta- 
tius, pa Conseho di Minister. 


E fecha riba cual su nombra- 
mento ta bay drenta na vigor ai- 
nda no ta finalisa, pero e ta bay 
ta ora e Decreto Real Fase 3.0 di 
e Ley di Restauracion di Provi- 
sion St. Eustatius drenta na vig- 
or. Na mes momento, e inter- 
vencion administrativo na Sint 


Eustatius tambe ta bay termina, 
y e posicion di comisionado di 
gobierno ta bay stop di existi. 


Nombramento di e Goberna- 
dor ta bay completa e regreso pa 
democracia riba e isla, cabando 
cu e intervencion cu a cuminsa 
na 2018. Esaki ta nifica cu for 
di e momento ey, Sint Eustatius 
ta bay ta responsable pa asumi 
su propio tareanan administra- 
tivo. E representante di Reino 
tambe ta bay tin un cantidad di 
poder adicional te cu e ley ca- 
duca dia 1 di september 2024. 


Sra. Francis a keda nombra 
como comisionado di gobi- 
erno na 2021, despues di a 


keda nombra como comis- 
ionado 
interino 
na 
2020. 


Cu e nombramento aki, Fran- 
cis ta bira e prome Goberna- 
dor femenino di Sint Eustatius. 

Marcha Feminista cancela despues cu polis a usa violencia riba 
manifestantenan pro-Palestina 


(NLTimes)—e 
Feminist 
March cu mester a cum- 
insa na Amsterdam 7or di 
anochi diadomingo a ser 
cancela. Un vocero a bisa 
cu e siguridad di partici- 
pante no por a ser garanti- 
sa. E organisadonan a bisa 
cu polis a usa violencia na 
un protesta riba Water- 
looplein, unda tabatin un 
protesta contra e presen- 
cia di presidente Israeli 
Isaac Herzog na e apertu- 
ra di e National Holocaust 
Museum. E organisado di 
e marcha tambe tabatin 
problema cu capacidad. 


“Nos ta haya e atmosfera 
hopi impredecible,” e vocero 
a bisa. Segun e organisado, 
polis a crea un atmosfera in- 
sigur pa gruponan vulnera- 
bel. “Nos ta particularmente 
preocupa tocante e seguridad 
di e bloque Palestino cu lo ta 
dilanti di e marcha,” e Femi- 
nist March Foundation a bisa 
riba su website. Hopi mucha 
tambe a participa den e añan- 
an anterior, e vocero a splica. 
“Bo no kier pa nan core posi- 
bel riesgo.” 


Ora a puntr’e, un vocero di 
polis a bisa cu polis no a usa 
forsa. Solamente a interveni 
ora, segun polis, un grupo 
chikito di manifestantenan 
na Waterlooplein a crea un 
atmosfera scur. “E ora nos a 
interveni, pero esey tabata 
proporciona,” e vocero a de- 
clara. Polis a detene 13 hende 
diadomingo rond di e aper- 
tura di e museo nobo. 


E organisado di e Feminist 
March tambe a bisa cu el a 
experencia problema di ca- 
pacidad pasobra algun bol- 
untario cu lo haci “control di 
grupo” a dicidi pa no partic- 
ipa mas. “E combinacion di 
factornan ey ta nifica cu de- 
safortunadamente nos mester 
a dicidi pa cancela e marcha,” 
e vocero a bisa. Ainda no ta 
cla ora e proximo marcha lo 
tuma luga. “Nos ta mirando 
otro opcion hunto cu nos 
partnernan.” 


Presidente di PvdA prohibi for di departamento universitario pa 
comportamento inadecua 


(NLTimes)—Radboud 
Universiteit na Nijmegen 
a prohibi e profesor con- 
oci Esther-Mirjam Sent, 
casi e presidente nacional 
di PvdA, for di su depar- 
tamento na e universidad 
debi na acusacion di in- 
timidacion y comporta- 
mento inadeuca. Despues 
a transferi’e pa un otro 
departamento pafo di e 
campo di universidad, se- 
gun De Gelderlander ta 
reporta. 


E inkietud rondonando Sent, 
un profesor di teoria y po- 
litica economico, a surgi den 
temporada di otoño na 2021. 
Señalnan di un “relacion lab- 
oral perturba” a causa Rad- 
boud Universiteit pa ordena 
un investigacion indepen- 
diente den un conflicto en- 
tre e, cuatro otro profesor y 
un profesor asocia. E inves- 
tigadonan a determina cu e 
relacion den e facultad tabata 
asina perturba cu Sent no por 


a keda,” segun fuentenan a 
conta De Gelderland. 


“E tabata causa problema y 
a mustra hopi agresion,” un 
fuente a conta e corant. Un 
otro a bisa: “Mi no lo yam’e 
no safe, pero tabatin intimi- 


dacion y comportamento in- 
deseable.” Segun e fuentenan 
di e corant, Sent tabata ma- 
nipulativo, y algun empleado 
tabatin asina hopi miedo pa 
haya problema persona cu 
nan no a tribi entrega propu- 
estanan cu lo afecta e departa- 


mento di Sent. “Varios colega 
a depende riba Sra. Sent pa 
evaluacion y promocion,” se- 
gun un miembro di facultad. 


Un disputa a sigui e resul- 
tado di e investigacion. Sent 
y rector Tom Elfring y nan 
abogadonan a lucha tras di 
portanan cerca tocante su 
futuro den e departamento 
di ciencia economico, segun 
e corant. Mientras tanto, ta- 
bata conoci cu empleadonan 
lo sconde den camber si nan 
mira Sent den gang, cu mie- 
do di acerc’e. 


Riba 20 di october, rector 
Elfring finalmente a prohibi 
Sent for di e departamento, 
fisicamente y online. Un par 
siman despues, e universidad 
a transferi’e na su Honors 
Academy, un departamento 
unda studiantenan talento 
por tuma cursonan extra. 
Sent a retene su presidencia 
den “Ciencia Economicoy 
Politica.” Segun un profe- 


sor na e universidad, a haci 
esey pa “tapa tur problema y 
mantene un bon imagen di e 
scol.” 


Sent a conta e corant cu el 
a dicidi pa reduci su trabao 
na e universidad pasobra su 
posicion como presidente di 
PvdA. P’esey el a move bao na 
e Honors Academy, el a bisa. 
“Ainda mi ta disfruta traha cu 
un cantidad grandi di colega 
den nos departamento.” 


Radboud 
Universiteit 
a 
conta De Gelderlander cu 
e no duna comentario riba 
casonan individual. Den un 
declaracion, e universidad 
a bisa solamente cu e inves- 
tigacionnan ta ser conduci tin 
biaha den e estado di asunto 
dentro di e departamento. 
“Den e investigacion na cual 
De Gelderlander ta referi, e 
informacion a ser comparti 
cu esnan directamente en- 
volvi, y e directiva ta den con- 
tacto cu esnan envolvi.” 

Chile: Gabriel Boric ta yega na mita di su mandato sin cumpli cu su 
reformanan clave 


(EFE) 
– 
Presidente 
Chileno, Gabriel Boric, 
ayera dialuna a cumpli 
dos aña na poder, marca 
pa fracaso constitucional, 
cu e ola de candelanan 
mas mortal den historia, y 
cu e debernan principal di 
su agenda di cambionan 
pendiente pa cumpli. 


Boric, ken a instala na sede di 
gobierno dia 11 di maart 2022 
cu 
espectativanan 
grandi 
y despues di un eleccion 
duro cu ultra-derecha, a 
yega na mita di su mandato 
cu un liderazgo debil, un 
aprobacion cu no ta subi y 
cu hopi mas reconocemento 
den exterior cu den su mesun 
pais. 


“Pafo e tin mas balor de 
su intento pa busca un 
reconciliacion 
despues 
di 
un tempo largo di hopi 
polarisacion,” Anna Ayuso, 
investigado di CIDOB, un 
centro di pensamento den 
relacionnan internacional di 
Barcelona a bisa. 


Despues di dos intento failliet, 
Chile a opta pa mantene e 


Constitucion actual, hereda 
for di e dictadura di Pinochet. 
Sin margen pa un di tres 
oportunidad, Boric a señala 
cu “e urgencianan” ciudadano 
a cambia y a menciona su 
reformanan strea –pension 
y tributario- y e crecemento 
economico despues di un aña 
cu resultadonan nulo. 


“Despues 
di 
e 
reforma 
constitucional 
failliet, 
no 
tabatin un proposito concreto 


di Gobierno mas cu tres 
of cuatro reforma puntual 
den cual tampoco ta logra 
avansa,” 
e 
politologo 
di 
Universidad San Sebastian, 
Jaime Abedrapo a bisa. 


Boric di 38 aña, ta goberna cu 
un Congreso hopi fragmenta, 
su coalicion ta e minoria 
y ta mantene un pulso 
permanente cu oposicion, 
cu a obstaculisa varios biaha 
avancenan di su proyectonan. 


“Ta poco probable cu nan 
lo bay dilanti pa via di e 
desgaste di Ehecutivo y nivel 
di polarisacion di sistema 
politico Chileno, cu ta forma 
parti di un clima di epoca cu 
ta atravesa e region y otro 
partinan di mundo,” director 
di Facultad Latinoamericana 
di Ciencia Social (Flacso- 
Chile), 
Fabricio 
Franco 
Mayorga, a bisa. 


Al contrario, oposicion a logra 


instala e tema di siguridad 
den tur agenda, pa aumento 
di crimen organisa na e pais 
cu, aunke ta mantene Chile 
entre e paisnan mas sigur di e 
region, a registra un aumento 
considerable di crimennan 
violento. 


Pa Anna Ayuso, den materia 
di siguridad Boric ta mas 
“modera” cu otro lidernan 
Latino 
Americano, 
“su 
problema ta cu no tin ni un 
hende contento, ni esnan 
cu a pidi man duro contra 
delincuencia, ni esnan cu ta 
rechasa exceso di populismo 
penal of militarisacion na e 
sur di pais.” 
Boric cu si a logra aproba 
40 ora laboral y un aumento 
historico di salario minimo, 
a destaca pa su defensa di 
derechonan 
humano, 
un 
bandera cu a tuma forma y 
a lant’e tanto den exterior 
como den su pais. 


A 
haci 
impulso 
di 
un 
plan unico di buskeda di 
victimanan cu a disparce 
durante dictadura y a critica 
hopi e regimen di Venezuela 
y Nicaragua. 


Fiscalia di Paraguay ta acusa ex-presidente Abdo Benitez di revela 
secreto y entrega keho falso 


(EFE) – Ayera dialuna 
Ministerio Publico di Par- 
aguay a informa cu a for- 
mula un acusacion con- 
tra e ex-presidente Mario 
Abdo Benitez (2018-2023) 
y varios di su funcionario 
pa presunto delitonan di 
revelacion di secretonan 
di servicio, influencia un 
persona pa comete un 
acto castigabel y entrega 
un keho falso. 


La imputacion ta forma parti 
di un investigacion habri pa 
Fiscalia General debi na un 
denuncia presenta na juli 
2023 pa ex-mandatario Hora- 
cio Cartes, ken a declara su 
mes como victima for di 2018 
di un “presunto persecusion” 
di parti di “personanan den 
ehercicio di poder politico” y 
despues a amplia su acusacion 
advertiendo riba un supuesto 
“revelacion di secretonan di 
servicio” y di un plan crea for 
di organonan di e Gobierno 
anterior. 


“Durante parti di su periodo 
di Gobierno, ex-presidente 
Mario Abdo Benitez (2021- 


2022) por a origina un skema 
cu tabata aspira genera in- 
vestigacionnan penal con- 
tra di figuranan contrario na 
su movemento den Partido 
Colorado (Horacio Cartes 
y Santiago Peña), cu e fin di 
debilita su figuranan den area 


politico, economico, y prin- 
cipalmente electoral,” Fisca- 
lia a bisa den un comunicado. 


“Pa sigui cu e obhetivo aki, 
Abdo Benitez a compone su 
gabinete di ministernan cu 
personanan di experiencia 


den area investigativo (ex- 
agentenan di Ministerio Pu- 
blico).” 


E acusacion presenta pa fis- 
calnan Aldo Cantero Colman 
y Giovanni Grisetti “despues 
di haya suficiente elemen- 
tonan di conviccion cu ta 
haci sospecha e existencia di 
hecho castigabel” di revela- 
cion di secretonan di servi- 
cio, revelacion di secretonan 
priva pa funcionarionan of 
personanan cu obligacion 
special, influencia un persona 
bao su funcion pa comete un 
hecho castigabel, usurpacion 
di funcionnan publico y aso- 
ciacion criminal. 


Tambe e acusacionnan ta cay 
riba ex-minister di Interior 
Arnaldo Giuzzio, ex-titular 
di Secretaria Nacional An- 
ticorupcion (Senac) Rene 
Fernandez y su colega di Sec- 
retaria di Prevencion di La- 
bamento di Placa of Bienes 
(Seprelad) Carlos Adolfo Ar- 
regui y ex-viceminister di e 
entidad ey, Carmen Pereira, 
asina como tambe otro tres 
funcionario. 


Ministerio Publico a puntu- 
alisa cu “tumando den con- 
sideracion cu te ainda ta pen- 
diente algun documentonan 
y diligencianan, ta necesario e 
plaso di seis luna pa presenta 
rekerimento di conclusion na 
cada un di e acusadonan.” 


Ora a presenta e denuncia na 
juli 2023, Pedro Ovelar, abo- 
gado di Cartes, a denuncia cu 
“a crea mentiranan” pa gaña 
Brazil y Merca, loke a caba cu 
procesonan y sancion contra 
e ex-presidente y su compa- 
nianan. 


Cartes –ken a derota Benitez 
den eleccion primario y ta 
presidente actual di Partido 
Colorado- tambe ta acusa pa 
Merca pa presunto corupcion 
y a prohibi su entrada y di su 
yiunan e pais Norte Ameri- 
cano. Despues, Washintong a 
aplica sancionnan financiero 
na ex-mandatario y varios di 
su compania, loke a hiba na 
un proceso di restructura- 
cion di Grupo Cartes, cu for 
di maart di aña pasa a stop di 
opera como marca. 

Jamaica: Prome minister ta adverti contra regreso 
di mal maneho di economia 
(JamaicaObserver)- 
E 
prome minister Andrew 
Holness a adverti e nacion 
contra cualkier regreso na 
e dianan di “mal maneho” 
di e economia di Jamaica. 


E prome minister tambe a 
tira culpa riba hende, kend- 
enan el a sugeri, a usa conex- 
ionnan cu e Administracion 
di 1990 di e Partido Nacional 
di Pueblo (PNP), y a benefi- 
cia di politicanan cu a sirbi pa 
daña e pueblonan y awe nan 
ta presenta nan mes como ex- 
pertonan financiero y exper- 
tonan riba con e economia 
mester opera. 
Holness tabata papia dialuna 
pasa na e lansamento di Am- 
ber/UTech na Universidad di 
Tecnologia (UTech), Jamaica. 
E lansamento di Amber/ 
UTech ta un esfuerso colabo- 
rativo entre e Grupo Amber i 
UTech cu ta traha pa reforsa 
e crecemento y desaroyo di 
“start-ups” tecnologico na Ja- 
maica, cu e obhetivo di nutri 
y avansa iniciativanan empre- 
sarial, y ta aspira pa facilita e 
establecimento y crecemento 
di 100 negoshi durante un 
periodo di mil dia. 


Segun e prome minister, ta 
mas importante pa, specifica- 
mente e generacionnan mas 
chikito di Jamaiquino, apre- 
cia loke a sucede den sector 
financiero durante e añanan 
ey pa yuda nan evalua co- 
mentarionan cu ta ser haci pa 
algun parti interesa tocante 
con e economia mester ser 
goberna. 
“Entre januari 1983 y maart 
2010, cual ta 27 aña pasa, e 
cuenta di tres luna di e tes- 
orera di Banco di Jamaica 
tabata den dobel digito, esey 
ta nifica cu e tabata mas halto 
cu 10%. E periodo mas malo 
di e polisa di interes halto aki 
tabata e periodo entre juni 
1990 y augustus 1999, ora e e 
recibo di tesorera tabata mas 
di 20% pa henter e periodo, 
y a subi te na 50% na mei di 
1992,” Holness a menciona. 
El a bisa cu e esencia di kico 
e tabata bisa ta data back na 
e añanan 1990, ora cu algun 
operador di banco, casnan di 
inversion of dealernan di pa- 
pelnan, si nan tabata pensa di 
inverti di un manera, nan no 
mester a pensa riba un pro- 
ducto nobo, un app nobo, 
nan no mester a innova, tur 


loke nan mester a haci tabata 
tuma e poco placa cu nan ta- 
batin y bisa nan inverti. Pero 
esaki no tabata loke nan ta- 
bata haci, esaki no ta inverti. 
Nan solamente a presta na 
Gobierno y a beneficia di e 
polisa di interes halto na e 


momento ey, loke a haci daño 
na varios negoshi. 
“Algun di e hendenan cu tin 
awe cu ta pretende di ta guru 
financiero, cu ta pretende di 
ta algun mago di innovacion 
economico y ingeniosidad, 
esey ta con nan a sali for di es- 


aki, incluso esnan cu ta predi- 
ca awe tocante con un econo- 
mia mester ser maneha y con 
nan tin un miho perspectiva 
di con un economia mester 
ser maneha,” el a agrega. 


Republica Dominicana: Activistanan ta manifesta na Zona Colonial 
na fabor di derechonan di hende muhe 


(DiarioLibre) 
- 
Cente- 
nares di activistanan di 
diferente grupo femini- 
sta a realisa diadomingo 
ultimo un manifestacion 
na e Zona Colonial, pro- 
bechando e conmemo- 
racion reciente di e Dia 
Internacional di Hende 
Muhe pa exigi na e gobi- 
erno 
medidanan 
firme 
cu ta garantisa e cumpli- 
mento di e derechonan di 
hende muhe den diferente 
ambito. 


E manifestantenan a pronun- 
cia nan mes contra di e cifra 
halto di feminicidio na e pais, 
e falta di un regulacion cu ta 
garantisa seguridad social y 
salarionan digno pa e traha- 
donan domestico, e inclusion 
di e tres factornan di aborto 
den e Codigo Penal Do- 
minicano y e eliminacion di 
e violencia policial contra di 
hende muhe afro-descendi- 
ente, particularmente esnan 
Dominicano di descendencia 
Haitiano y migrantenan Hai- 
tiano den estado di gestacion, 
entre otro causanan. 


“A pesar cu e muhe Domini- 
cano ta establece e principi- 


onan y mandato pa igualdad 
di hende, y ta condena tur 
privilegio y tur situacion cu ta 
menasa cu kibr’e, nan ta viola 
e derechonan fundamental di 
e hende muhe den tur forma 
di relacionnan social, afo y 
paden di hogarnan, den em- 
presanan, den e partidonan 
politico, den iglesianan, den 
gobierno central, den e Con- 
greso, den husticia y den tur 
forma di organisacion exis- 


tente,” nan a indica den un 
manifiesto conhunto. 


Den e documento lesa den 
publico, nan a señala cu e 
hende muhe ta keda e pobla- 
cion mas vulnerable na po- 
bresa, cu un 24.1%, 2.3% riba 
di hende homber, referiendo 
na datosnan recientemente 
publica pa e ministerio di 
Economia, Planificacion y 
Desaroyo. 


Di mesun manera nan a indi- 
ca cu, a pesar cu hende muhe 
ta conta pa un 41.7% di e to- 
tal di e poblacion economi- 
camente activo, ta existi un 
buraco di genero di e emple- 
onan formal di 9.2%. 


Den e tono ey, nan a recorda 
cu e hende muhe cu ta dedica 
na e trabao domestico ta sigui 
sin regulacion cu ta garan- 
tisanan un salario digno y 


derechonan laboral, manera 
por ehemplo inclusion na se- 
guridad social y pensioen. 


Pa e secretaria di e Asociacion 
de Trabajadoras del Hogar, 
Elena Perez, e abolicion di 
e resolucion cu e ministerio 
di Trabao a emiti, despues di 
un fayo di e Tribunal Consti- 
tucional, den un intento pa 
regularisa e trabao domestico, 
esaki ta un retraso pa un gru- 
po di trahadonan cu ainda no 
tin acceso na e formalisacion 
di nan servicionan. 


El a señala cu, aunke e Com- 
ite Nacional de Salarios, a es- 
tablece un minimo cu mester 
paga nan pa nan trabao, esaki 
no ta suficiente pa cubri nan 
necesidadnan. “E salario cu 
un trahado di hogar mester 
gana mester wordo someti na 
un estudio entre tur e parti- 
nan, cu nos por sinta na un 
mesa di dialogo y realmente, 
dignifica loke ta e trabao di 
hogar,” el a señala. 


E manifiesto tambe ta trece 
pa dilanti e preocupacion pa e 
violencia machista contra di e 
hende muhe. 

“Oppenheimer” corona como miho pelicula entre un clima di guera 


(AP)—Oppenheimer, 
un 
pelicula 
biografico 
di tres ora cu a bira ex- 
tremamente popular, a ser 
corona como “best pic- 
ture” na e di 96 Academy 
Awards cu a dobel como 
un coronacion pa Christo- 
pher Nolan. 


Despues di a salta algun di e 
“auteurnan” mas grandi na 
Hollywood, e Oscars a duna 
Nolan shete premio pa su 
pelicula “blockbuster,” in- 
cluyendo pa categoria “best 
actor” pa Cillian Murphy, 
“best supporting actor” pa 
Robert Downey Jr. y “best 
director” pa Nolan. 


Por medio di duna Oppen- 
heimer e premio, e Academy 
of Motion Pictures Arts and 
Sciences a haci algo cu e no 
a haci pa mas cu un decada: 
duna su premio mas presti- 
gioso na un pelicula cu a ser 
mira pa hopi y cu un presu- 
puesto hopi halto. Den un 
industria di pelicula unda 
un capa, dinosaurio of Tom 
Cruise ta un rekisito pa un 
pelicula 
exitoso, 
Oppen- 
heimer a trece un monton 
di hende na cinema cu un 
drama complica tocante 
J.Robert Oppenheimer y e 
creacion di e bom atomico. 


“Pa bon of malo, nos ta 
bibando den e mundo di Op- 
penheimer,” Murphy a bisa 
den su discurso. “Mi kier 
dedica esaki pa e peacemak- 
ers di mundo.” 


Como un pelicula yen di 
inkietud pa capacidad hu- 
mano pa destruccion masivo, 
Oppenheimer tambe a so- 
bresali—hasta riba su partner 
den fenomeno cultural “Bar- 
bie”—como un pelicula cu ta 
pas pa e temponan di cataclis- 


mo, traha pa humano of no. 


E Oscars diadomingo na e 
Dolby Theatre na Los Ange- 
les a tuma luga entre un clima 
di guera na Gaza y Ucrania, 
y cu un eleccion na Merca 
posiblemente transcendental 
na horizonte. Premionan pa 
e ganado di documentario 
20 Days in Mariupol, y “best 
international film” The Zone 
of Interest, a trece geopolitica 
riba e escenario di Oscars. 


E prome premio di e anochi 
tabata un di e mas predecible: 
Da’Vine Joy Randolph pa 
“best supporting actress” pa 
su prestacion den The Hold- 
overs. Un Randolph emo- 
cional a ser acompaña riba e 
escenario pa su colega Paul 
Giamatti. 


E premio pa e categoria mas 
enfoca a bay pa Emma Stone, 
ken a gana “best actress” pa su 
prestacion como Bella Baxter 
den Poor Things. Den loke a 
ser mira como e categoria mas 
anticipa di e Oscars, Stone a 
gana Lily Gladstone di Killers 
of the Flower Moon. Glad- 
stone lo por a bira e prome 
Mericano Indigena pa gana e 
Academy Award. 


E victoria pa Oppenheimer a 
ofrece Hollywood un chens 
pa celebra a pesar di e tor- 
menta den e industria di 
pelicula. E pelicula di Nolan 
a debut aña pasa mientras cu 
actornan a uni cu escritornan 
den un welga tocante eco- 
nomiconan di plataforma di 
streaming y inteligencia arti- 
ficial. E welga di e actornan 


a caba na november, pero e 
inkietud no a baha den Hol- 
lywood. 


Pero “Barbenheimer” tabata 
e tipo di fenomeno no pla- 
nia cu Hollywood mester. E 
dos pelicula por tin un efecto 


positivo riba e locucion di e 
Oscars, cual historicamente 
e beneficia di tin pelicula den 
contencion. E audiencia mas 
grandi di e Academy Awards 
tabata ora e pelicula Titanic a 
gana mayoria premio durante 
e Oscars na 1998. 


Ataniro tambe lo forma parti di e 
concierto di apertura di Aruba Doet! 


Despues di un edicion exi- 
toso na 2023, Cas di Cul- 
tura un biaha mas ta or- 
ganisa e concierto di aper- 
tura di Aruba Doet pa su 
boluntarionan y tambe pa 
personanan cu limitacion. 


Riba diahuebs, 14 di maart 
2024 tur boluntario di Aru- 
ba Doet y pueblo di Aruba 
henter ta invita pa un anochi 
yena cu musica y canto. E 
concierto ta cuminsa 7’or di 
anochi den e auditorium (sala 
grandi) di Cas di Cultura y 
entrada ta completamente 


gratis. Pa reserva lugar mester 
manda un e-mail na info@ 
casdicultura.aw. 


E banda musical “The Blue 
Mermens” lo habri e anochi 
cu ritmo y ambiente di Vir- 
ginia Rasmijn, Reno Steba, 
Serghio 
Jansen, 
Ricardo 
Añasgo y Richard Holmond. 


Ataniro y DJ Sky tambe lo ta 
“den cas” y e anochi lo finali- 
sa cu karaoke, unda cu publi- 
co lo por subi escenario y de- 
mostra nan talento. E evento 
lo ta di 7’or pa 9’or di anochi. 


Un y tur ta keda cordial- 
mente invita pa un anochi 
alegre, na unda inclusion di 
esnan cu limitacion ta cen- 
tral. Aruba Doet ta wordo or- 
ganisa door di CEDE Aruba 
den colaboracion cu Oranje 
Fonds. Cas di Cultura ta 
gradici tur esnan cu a inscribi 
pa bira boluntario y cu lo ta 
activo durante henter e fin di 
siman aki cu varios proyecto 
na beneficio di nos comuni- 
dad. 


Potret: Facebook di Ataniro. 

Diabierna merdia, Min- 
ister di Husticia y Asun- 
tonan Social Sr. Rocco 
Tjon, tawata presente na 
Balashi, pa asina haci e 
entrega di certificado pa 
22 trahado di KIA cu a ter- 
mina e opleiding di “You- 
turn”, exitosamente. 


“Youturn” ta un metodo cu 
ta wordo uza den tur insti- 
tuto coreccional na Hulanda, 
pa loke ta trata hobennan. Ya 
pa algun tempo caba, Centro 
Ortopedagogico Aruba (OC) 
ta uzando e metodo aki, mi- 


rando e exito cu e esaki a 
demostra di tin di por guia e 
hobennan mucho mas miho 
y asina percura pa nan por re- 
integra y resocialisa bek den 
comunidad na un manera 
exitoso. 


Ta asina cu dentro di poco, 
KIA ta bay introduci un 
proyecto piloto caminda ta 
bay traha cu personal fiho 
na e seccion di hobennan, 
caminda lo bay implementa 
e metodo di “Youturn”, y lo 
bay brinda miho guia na nos 
hobennan. Banda di esaki, a 


aproba diferente cursonan, 
specificamente pa nos ho- 
bennan. Ta trata di un lista 
grandi caminda ta bay tin mas 
di shen cupo y opleiding pa 
detenidonan por participa na 
diferente cursonan cu tin di 
haber cu entrepeneurship, 
enseñansa y mas. 


E mandatario a expresa cu e 
ta hopi satisfecho di wak e co- 
laboracion entre OC y KIA, 
caminda e psicologo forensi- 
co di OC, hunto cu su ekipo, 
a percura pa brinda e training 
aki na e personal di KIA. Un 
palabra di pabien na henter 
e personal cu a logra obtene 
nan certificado. Un inver- 


sion den e desaroyo profe- 
sional di esnan cu ta labora 
bou di Ministerio di Husticia 
y Asuntonan Social ta esun di 
mas importante. Danki tam- 
be, na e management team 
di KIA cu a haci esaki posibel 
den colaboracion cu e ekipo 
di Centro Ortopedagogico. 


Horacio Oduber Hospital 
(HOH) a tene su “open 
dag” riba diasabra 9 di 
maart cu e meta principal 
pa hobennan por wordo 
inspira y motiva pero 
tambe pa mira e diver- 
sificacion di trabounan 
cu tin na hospital. Mas o 
menos 200 studiante di 
diferente scol a atende e 
mainta aki cu tabata un 
exito rotundo. 


Cathleen 
Gomez-Hernan- 
dez, coordinador di stage na 
HOH Academy, a expresa 
cu e hobennan cu a atende e 
“open dag” por a scucha to- 
cante e diferente disciplinan- 
an cu tin na HOH, papia cu 
e trahadonan y tambe nan a 
haya demostracion “LIVE” 
di diferente tarea cu e traha- 
donan ta ehecuta manera por 
ehempel reanimacion, con 
pa pone gips, con pa hinca 
infuus den brasa y siña to- 
cante e curpa humano. Tam- 
be nan por a haya un “tour” 
riba departamento di radio- 
logia, revalidatie y camber di 
operacion. 


Informa y inspira 
E meta di HOH durante 
e “open dag” tabata pa in- 
forma e hobennan tocante 
e diferente trabounan cu tin 


na hospital. Pero tambe pa 
inspira nan pa asina den fu- 
turo nan bay studia y sigui 
nan carera den mundo di 
cuido na Horacio Oduber 
Hospital. Tabatin presente 
diferente departamento, esta 
di cuido mes te na e departa- 
mentonan cu ta brinda sosten 


manera cushina, IT y mas. 


Por ultimo Cathleen Gomez- 
Hernandez a gradici tur e de- 
partamentonan cu a duna di 
nan banda y hinca un booth 
interactivo y profesional den 
otro pa asina por informa tur 
e studiantenan cu a presenta 


durante e “open dag” infor- 
macion inspirativo. Sin duda, 
mester gradici e mayornan 
cu ta stimulo e hobennan cu 
a presenta n’e mainta aki pa 
hunto nan traha riba un po- 
sibel futuro briyante pa nan 
mes den e mundo di hospi- 
tal. 


Dia exitoso 
Gregory Croeze, miembro di 
Hunta di Directiva di HOH, 
a comenta cu hospital ta traha 
cu diferente specialista, dok- 
ter, nurse, nurse specialisa 
y mas pero no lubida cu un 
total di 50% di e emplead- 
onan di HOH ta traha indi- 
rectamente den cuido. Pues 
tin personal den cushina, 
den IT, Recurso Humano, 
Administratie y mas. Hospi- 
tal ta conta cu alrededor di 
1200 trahado den tur tipo di 


funcion cu por imagina, pues 
cuminsando den tur loke tin 
di haber cu cuido te na per- 
sonal cu tin di haber cu fi- 
nanzas y mas. 


Croeze a comenta cu HOH 
Academy ta duna diferente 
curso pa esnan cu kier spe- 
cialisa den nan profesion, 
por ehempel si bo ta un Basis 
Verpleegkundige, HOH ta 
ofrece pa durante bo carera 
bo sigui bo estudio pa spe- 
cialisa den por ehempel OK 
Verpleegkundige, 
Dialyse 
Verpleegkundige, 
Endos- 
copie 
Verpleegkundige 
y 
mas. Tambe si acaso den e 
periodo cu e hoben ta stu- 
diando e tin deseo di stage, 
por acerca HOH tambe cu ta 
ofrece diferente cupo pa haci 
esaki cerca nos. 


22 trahado di KIA a obtene nan certificado di e metodo 
“Youturn” exitosamente 


Cu e meta pa inspira y motiva 
Hospital a organisa “open dag” pa e futuro profesionalnan den cuido 

Diabierna atardi a drenta informe di un incidente cu hende herida dilanti Centro di 
Bario y Deporte Dakota, mesora a dirigi tanto polis como ambulance na e sitio. 


Na yegada di e patruya a bin compronde cu aki ta trata di un mucha cu a bay hisa un fli riba e 
parkinglot dilanti e centro di bario y na un dado momento a bini un biento fuerte cu a ranca e 
mucha mand’e bay dal riba un Van staciona riba e parkinglot. E impacto tabata hopi fuerte cu 
a laga e mucha ta keha di bastante dolor. Na yegada di e ambulance nan a atende e mucha y a 
transporte pa hospital. 


Biento fuerte a ranca mucha bulando fli 


Diasabra madruga a drenta informe di cu un homber 
a yega cas tur na sanger y e auto destrui na Turibana, 
mesora a dirigi tanto polis como ambulance na e si- 
tio. 


Na yegada di e patruya a topa e homber tur na sanger y e 
auto destrui. Polis no por a saca afo si ta accidenta el a ac- 
cidenta of nan a maltrat’e y destrui su auto Nissan March. 
Polis a pidi pa e investigadornan tecnico y forensico pre- 
senta na e sitio pa asina nan sigui cu e investigacion. Na 
yegada di e ambulance nan a atende y a transporta e victima 
pa hospital. 


Homber a yega cas tur na 
sanger y cu su auto destrui 


Diasabra madruga a drenta informe di cu tin un auto 
para dilanti un garashi di un cas strobando e dama pa 
drenta su cas na Kamerlingh Onnesstraat, mesora a di- 
rigi un patruya na e sitio. 


Na yegada di e patruya a bin encontra cu un auto desconoci ta 
para dilanti e entrada y a solicita un takelwagen pa asina kita e 
auto for di e sitio. 


Net un tiki prome cu e takelwagen a yega e chauffeur a pre- 
senta pa hala e auto pero polis a atende seriamente cune y a 
dun’e su boet! 


Homber a blokea entrada di garashi cu su auto 


Diasabra madruga a dren- 
ta informe di cu un auto 
a yega na e pomp station 
na Palm Beach cu un wiel 
riba riem. 


Algun bon samaritano a bay 
pa yuda e pareha cambia e 
tire pero net polis a yega y 
a bay atende cu nan. Polis a 
nota cu e chauffeur lo a dal e 
tire na un acera y a kap esaki. 
Ademas a nota cu e dama 
tambe ta basta burachi y cu 
ora a yama taxi esaki a nenga 
pasobra taxinan no ta permiti 
pa ley pa transporta hende- 
nan burachi. 


No a keda nada otro cu po- 
lis detene e pareha aki pa nan 
pasa e anochi den un cel na 
warda di polis na Shaba. 


Pareha turista burachi cu a kap taira di 
auto na acera a keda deteni 


Diasabra madruga a drenta informe di cu algun habi- 
tante a tende poco desordo den nan cura di cas na Bo- 
roncana, mesora a dirigi un patruya na e sitio. 


Na yegada di e patruya a bin compronde cu aki ta trata di un 
hoben cu tabata den auto cu su ruman nan a discuti y e ru- 
man a rabia y a bula for di e auto durante coremento el a bula 
drenta cura di cas aheno bao gritamento y a habitantenan a 
spanta. E hoben cu a bula for di auto a resulta herida pero no 
tabata desea atencion di ambulance. Polis a papia cu e habitan- 
tenan y a trankilisa nan. E familiar a bolbe na e sitio y a conta 
e polisnan mesun cos cu e ruman a declara. Polis a hala nan 
atencion pa locual a sosode. 


Hoben a haya problema cu 
un familiar den auto y a 
bula afo 

Diasabra mainta a drenta informe di un accidente cu hende herida na Piedra Plat, 
mesora a dirigi tanto polis como ambulance na e sitio. 


Na yegada di e patruya a bin compronde cu aki ta trata di un accidente unda cu e chauffeur di 
un Toyota Vitz a bay bira pero e chauffeur di e Toyota Corolla su tras no a ripara y a bay dal 
fuertemente tras di e Vitz lagando e dama chauffeur herida. Na yegada di e ambulance nan a 
atende e dama levemente herida cu sla na nek y curpa. 


Accidente cu hende herida na Piedra Plat 


Diasabra madruga ora cu polisnan a bay pa atende un 
problema entre un dama y 2 homber, polisnan ta mira 
un auto a core sali bay cu luznan paga direccion hotel- 
nan. 


Polis pensando cu aki por ta esnan di e problema y a bay nan 
tras. Cu sirena y luznan blauw polis a bay tras di e auto y 
a logra par’e na altura di Solemare na Palm Beach. Polis a 
atende e chauffeur y a logra saca afo cu e no tin nada di haber 
den e problema. Polis a hala su atencion pa core cu su luznan 
paga el a declara cu e no a ripara polis a atende riba e asunto ey 
y despues e auto por a sigui su caminda. 


Polis a bay tras di chauffeur 
cu luznan di auto paga 


Diasabra mainta un team 
di 
recherche 
trahando 
riba un caso importante 
a presenta na un adres na 
Tanki Flip pa asina detene 
un sospechoso busca en 
conexion cu un caso bao 
investigacion. 


Na nan yegada nan a detene 
y a bay na nan oficina pa ini- 
cia cu nan interogacion. 


Recherchenan cu un entrada hudicial pa 
detene un sospechoso busca na Tanki Flip 


Diasabra atardi durante patruya den Havenstraat polis a topa cu un sospechoso di 
un caso di maltrato. 


Mesora a pidi e vehiculo di transporte mientras a bay detene e sospechoso unabes deteni a 
hib’e na warda di recherche. 


Polis a detene un sospechoso den 
Havenstraat 

Diasabra atardi a drenta 
informe di un accidente 
cu hende herida na e ro- 
tonde Balashi banda di 
Drive Inn, mesora a dirigi 


tanto polis como ambu- 
lance na e sitio. 


Na yegada di e patruya a bin 
compronde cu aki ta trata di 


un accidente pa falta di pref- 
erencia. Na yegada di e am- 
bulance a atende e victima y a 
transporte pa hospital. 


Accidente cu hende herida pa falta di 
preferencia na e rotonde Balashi 
banda di ex-Drive Inn 


Diasabra atardi a drenta informe di un caso di menasa 
na Bushiri Residence, mesora a dirigi varios patruya 
den e area. 


Na yegada di e patruya a bin compronde cu algun hoben a 
yega na un cas na Bushiri Residences y a menasa un persona 
ademas a saca e arma y a “crank” esaki, pero na e momentonan 
ey nan a bay caba den un Toyota Tercel patruyanan a cuminsa 
busca rond mientras tabata papiando cu e victima. Polisnan 
a bay na un adres na Madiki unda eynan a logra haya un di e 
sospechosonan y nan a detene. 


Un sospechoso deteni 
despues di a “crank” e arma 
di candela na Bushiri 


Diasabra anochi un oficial di e brigada motorisa a nota un auto coriendo malo 
riba e caminda di Paradera y a dun’e señal pa para pero despues a sigui core pero 
e oficial a logra bloki’e y a bay atende cune. 


A bin resulta cu e chauffeur ta bao influencia di alcohol y no tin permiso pa ta na Aruba ni 
tin rijbewijs polis a deten’e y despues pas’e pa Guarda Nos Costa pa asina tramita su expul- 
sion y deportacion. 


Polis a detene chauffeur indocumenta 
coriendo auto sin rijbewijs 
y bao influencia 


Diasabra anochi a drenta informe di cu tin un homber 
cu ta maltrata su pareha y yiu na Santa Cruz, mesora a 
dirigi un patruya na e sitio. 


Na yegada di e patruya a bin compronde cu e homber ta bay- 
endo cu su pareha y e yiu den un Nissan Sentra sin number ni 
dilanti ni patras direccion pabao. E patruya a emiti e informe 
aki pa e otro patruyanan riba caya. Na e mesun momento un 
patruya na Tarabana a capta e mensahe y a para e auto aki y a 
detene e chauffeur mientras e mama cu e 2 yiunan a haya un 
lift pa cas. 


Polis di Oranjestad a logra 
detene tata cu ta maltrata 
su pareha y 2 yiu 

Gobierno Frances a bisa cu ta bao menasa di atakenan intenso 


(AP)—E gobierno Frances 
a bisa dialuna cu varios di 
su servicionan ta bao me- 
nasa pa cyberatakenan di 
“intensidad sin preceden- 
te,” y un centro di crisis 
special a ser activa pa res- 
taura servicionan online. 


E oficina di prome minister 
Gabriel Attal a bisa den un 
declaracion cu e atakenan a 
cuminsa diasabra anochi y a 
dal varios ministerio guber- 
namental, sin provee mas 
detaye. Pa dialuna atardi, el 
a bisa, “e impacto di e atak- 
enan a ser reduci pa mayoria 
servicio y a logra haya acceso 
na varios website guberna- 
mental.” 


Un grupo di hacker yama 
Anonymous Sudan, cual ta 


considera pa expertonan di 
cybersiguridad como pro- 
Rusia, a tuma responsabili- 
dad pa e atakenan den publi- 
cacionnan online. E oficina 
di e prome minister Frances 


y agencia di siguridad digital 
no kier comenta riba e de- 
claracion, of provee detaye 
di kico a ser atake of ki daño 
esaki a causa. 
Un oficial Frances a bisa cu 


tabatin atakenan di nenga ser- 
vicio, un tipo di cyberatake 
comun cu ta envolvi yenando 
website cu data pa asina haci e 
trafico di e website mas druk 
y bah’e offline. E gobierno 


di Francia a haci un empuhe 
pa mehora defensanan cyber 
prome cu e Weganan Olim- 
pico na Paris e verano aki y 
despues di daña atakenan di 
ransomware den e ultimo 
añanan, incluyendo riba hos- 
pitalnan na 2021. 


E gobierno Frances a acusa 
Rusia di opera un campaña 
di manipulacion online con- 
tra e apoyadonan den west 
di Ucrania, incluyendo por 
medio di copa e website di 
e Ministerio di Asunto den 
Exterior Frrances, entre otro 
metodo. 
Presidente 
Em- 
manuel Macron a tuma un 
posicion streng conta Moscu 
y e guera cu presidente Ruso 
Vladimir Putin a cuminsa na 
Ucrania. 


Hulanda hala atras riba nan palabra; lo 
vota contra Nature Restoration Law di UE 


(NLTimes)—Hulanda lo 
vota en contra di e Ley 
di Restauracion di Natu- 
ralesa di Union Europeo 
(EU) ora esaki ser publica 
y presenta den e Conseho 
Europeo otro luna, segun 
e minister di naturalesa 
Christianne van der Wall 
a bisa dialuna. El a plania 
inicialmente pa vota en fa- 
bor di e ley na e reunion di 
12 di april. Siman pasa, un 
mayoria den parlamento 
a adopta un mocion for di 
BBB y NSC yamando pa e 
vota en contra di e ley. 


E ley di EU lo obliga estado 
miembronan restaura mas 
habitatnan natural por medio 
di logra varios metanan spe- 
cifica pa 2030, 2040 y 2050. 
Plannan asina por costa Hu- 
landa dies biyon di euro du- 
rante e proximo 25 añanan, 
pero e calidad mehora di 
naturalesa probablemente lo 
trece mas ganashi ainda, se- 
gun un investigacion siman 
pasa. E propuesta a ser intro- 
duci pa Frans Timmermans 
ora e tabata un notario di e 
organisacion. 


Van der Wal a bisa dia 1 di 
maart cu e kier a mustra cu 
Hulanda ta un partner di ne- 
gociacion confiabel como cu 
compromisonan a ser haci 
den pasado cual ta faborisa e 
Hulandesnan. Ademas, el a 
bisa cu ta anticipa cu e regula- 
cion lo ser aproba pasobra un 
mayoria di e 27 estado miem- 
bro ta apoya e ley di restau- 
racion. 


Despues Tweede Kamer a de- 
bati un mocion for di Caro- 
line van der Plas (BBB) y 
Rosanne Hertzberger (NSC) 
haciendo un yamado pa e 
gabinete retrocede riba su 
posicion. Ora nan a pone e 
mocion dilanti, el a causa 
hopi frustracion entre par- 
lamentarionan, algun di nan 
bisando cu ta trempan ainda 
pasobra Tweede Kamer no a 
debati e investigacion den e 
consecuencianan di e legisla- 
cion. Asina mes esaki a gana 
un voto di mayoria dia 5 di 
maart. 


E gabinete lo implementa e 
mocion di Tweede Kamer, e 
minister demisionario a skir- 
bi den un carta pa parlamento 
dialuna. “Esaki ta nifica cu e 
gabinete lo vota contra e Na- 
ture Restoration Law, cu un 
nota splicatorio reconocien- 
do e extento cu cual Hulanda 
a cumpli,” el a bisa. Van der 
Wal ta preocupa cu un voto 
en contra por daña e posicion 
Hulandes riba asuntonan cu 
ainda ta den negociacion. El 
a reconoce previamente cu 


e ley ta “hopi desafiante,” y 
a bisa cu e lo tin un “efecto 
mayor riba Hulanda.” 


E leynan a ser adopta dia 27 
februari pa e parlamento Eu- 
ropeo cu un voto di 329-275. 
Di e 29 miembronan Hu- 
landes den e parlamento Eu- 
ropeo, 13 a vota pa, 13 conta, 
y tres no a vota. E asunto a 
hasta resulta den algun par- 
lamentarionan di Hulanda 
kibra di nan grupo politico. 
Miembronan di CDA a para 
cu e People’s Party Europeo 
y a cota contra e medida, pero 
Anja Haga, ken ta representa 
Christen Unie den e mesun 
grupo, a vota en fabor. 


Pero un mayoria den Tweede 
Kamer ta kere cu Hulanda lo 
no por logra e metanan di e 
Nature Restoration Law. E 
ta yama pa e restauracion di 
30% di habitante den condi- 
cion pober pa 2030, 60% pa 
2040 y 90% 2050. Timmer- 
mans a bandona su posi- 
cion como notario Europeo 
aña pasa pa lidera e fraccion 
di GroenLinks-PvdA den 
Tweede Kamer. 

Massa demandando F1 y FIA pa accidente cu e ta bisa 
a cost’e e titulo di 2008 


(AP) — Ex-piloto Felipe 
Massa a bisa cu el a entrega 
un demanda na Londres 
contra cuerpo gobernante 
di careda di motor, FIA, 
doño di e serie Formula 
One Management, y Ber- 
nie Ecclestone pa purba di 
reclama e titulo di 2008. 


Massa a agrega ayera cu e 
tambe tabata buscando un 
minimo di $82 miyon den 
daños, segun un documento 
obteni pa AP ta mustra. E 
suma aki ta inclui placa di 
premio cu el a perde y otro 
potencial acuerdo cu e lo a 
obtene como campeon di F1. 
Massa a alega desde aña pasa 


cu e ta e campeon “legitimo” 
di 2008 pa motibo di e inci- 
dente conoci como “Crash- 


gate.” E Brasilero di 42 aña 
di edad, kende nunca a gana e 
campeonato di piloto, tabata 


finalista tras di Lewis Hamil- 
ton pa un punto. 
Ex-piloto di Ferrari y Wil- 
liams, Massa a bisa den un 
declaracion cu su caso lo 
haya audiencia na e Division 
King’s Bench di High Court. 
Su decision a yega despues di 
lunas di stapnan preparatorio 
cu a inclui su abogadonan 
pidiendo cuerponan di care- 
da pa contesta na su acusa- 
cionnan publico di violacion 
di contract. 


Su acusacionnan ta relaciona 
na e Grand Prix Singapur 
2008, unda Nelson Piquet Jr. 
intencionalmente a boks pa 
yuda su compañero di team 


Renault e tempo ey, Fernan- 
do Alonso, gana e careda. 
Team Renault eventualmente 
a ricibi castigo, pero e resul- 
tado a keda den e di 15 care- 
da di un total di 18 e aña ey. 
Massa nunca a yega mas cerca 
di e titulo. 


Aña pasa, ex-hefe di F1, Ec- 
clestone a bisa den un ent- 
revista cu website F1 Insider 
cu el a haya sa den transcurso 
di 2008 cu Piquet Jr. a boks 
intencionalmente. El a agrega 
cu el a scoge pa no investiga e 
incidente te cu fin di e tem- 
porada, ora tabata demasiado 
laat pa cambia e clasificacion. 


Rico Verhoeven ta bolbe gana torneo di kickboxing 


(NLTimes) – Rico Verho- 
even tabatin miedo cu e 
no lo ta victorioso prome 
cu e Glory Grand Prix pa 
heavyweight. Pero despu- 
es di dos victoria facil con- 
tra e Frances, Sofian Laid- 
ouni y Nabil Khachab, 
naci na Amersfoort pero 
representando 
Maroco, 
el a derota su compatri- 
ota Levi Ritgers den e dos 
ronda final. 


Asina e victoria final y premio 
di mey miyon dollar a bay, 
manera spera, pa Verhoeven, 
kende ta campeon mundial 
pa dies aña sin interupcion. 
“Ya mi a horna e bolo ey,” el 
a bisa tiki despues di un ba- 
taya final espectacular. “Pero 
awo por pone icing. Afortu- 
nadamente, mi no a sufri un 


lesion mahos na caminda pa e 
final. Esey ta posible den un 
torneo asina.” 


Verhoeven tabata parce di ta 
na caminda pa un victoria 
facil contra Ritger, 28, con- 
sidera pa hopi como e “Prins 
di Kickboxing. El a knock 
down su oponente dos biaha 


den e prome ronda. Pero den 
e segundo, Verhoeven diripi- 
ente a cay. El a tambalia pa un 
momento, pero a recupera 
rapidamente. Verhoeven a 
knock down Rigters dos bi- 
aha despues di esey, cu tabata 
suficiente pa e victoria. 


Tabata manera antaño den 


un Gelredome bon yen. 
Riba peticion di cantidad di 
fanatico, Glory finalmente 
a dicidi pa organisa un tor- 
neo, siguiendo e ehempel 
excelente di K1 cu tabatin 
su dianan di gloria na Tokyo 
pa fin di ultimo siglo y co- 
mienso di esun actual. Ocho 
heavyweight a topa otro den 
quart final, y e dos kickboxer 
a bringa den e final. 


E field di Grand Prix tabatin 
menos calidad cu e K1, unda 
Peter Aerts, Ernesto Hoost, 
Semmy Schilt, Remy Bon- 
jasky y un Badr Hari jong a 
bringa otro. Un potencial 
contendiente, e Croata, An- 
tonio Plazibat, a retira, igual 
cu Jamal Ben Saddik. E Ma- 
rocano Belga tabata presente 
na Arnhem. El a para den 


skina di Khachab y a purba 
di scop Verhoeven despues di 
su victoria contra e Marocano 
Hulandes. 


Verhoeven tabata kier a brin- 
ga su archi-rival, kende ya a 
scupi den su cara durante 
un staredown na 2017. Pero 
guardianan di seguridad a 
preveni esaki. “El a scop den 
mi direccion,” Verhoeven a 
bisa. “Mi a gana claramente. 
Y despues e ta bin back 
den ring. Mester prohibi e 
homber aki for di e sport aki. 
E ta inaceptable.” 


Rigters tabatin un test difi- 
cil den su semi-final contra 
Bahram Rajabzadeh di Azer- 
baijan. “Ainda mi tabata sinti 
e pelea ey den e final,” el a 
bisa. 


Test di droga mas estricto prome cu Olimpiada di Paris ordena pa 
atletanan di atletismo di cuatro pais 
(AP) — Atletanan di atle- 
tismo di Brazil, Ecuador, 
Peru y Portugal ta bay rici- 
bi un test mas frecuent- 
emente prome cu Olimpi- 
ada di Paris pa motibo di e 
programanan anti-doping 
substandard na cas, segun 
investigadornan di e de- 
porte a bisa ayera. 


Cada pais a faya di tende ad- 
vertencia despues di campe- 
onato mundial 2022 na Eu- 
gene, Oregon, pa mehora test 
sin aviso prome cu e edicion 
2023, segun Unidad di Integ- 
ridad den Atletismo (AIU na 
Ingles) a bisa, referiendo na e 
test enfoca riba nacion como 
“sin precedente.” 


“Tur cuatro a faya di sigura 
cu tabata testing proporcio- 


nal (fuera di competencia) 
pa nan team na e siguiente 
campeonato mundial di atle- 
tismo na Budapest,” segun 
AIU, cual ta considera ampli- 
amente como e miho entre e 
sportnan Olimpico pa inves- 
tiga doping y corupcion. 


Na mundial 2023, Ecuador 
y Peru cada un a bay cas cu 
un medaya di silver y Brazil a 
haya un brons. Tur den snel- 
wandelen. 


World Athletics a sostene e 
conseho di AIU pa atletanan 
no-elite di e cuatro pais ta eli- 
gible pa competi na Paris sol- 
amente si nan duna al menos 
tres muestra sin previo aviso 
den training den e 10 luna te 
cu dia 4 di juli. Eventonan di 
atletismo na Paris ta cuminsa 


dia 1 di augustus. 


“Den e aña Olimpico aki, 
nos ta confia cu esaki ta bay 
ta un recordatorio pa tur fed- 
eracion miembro cu AIU y 
World Athletics ta extremada- 
mente serio tocante sigura un 


campo husto di competencia 
pa tur atleta,” presidente di 
AIU, David Howman a bisa. 


Ta bay exigi test mas estricto 
pa atletanan fuera di e ran- 
go mundial top 10 den nan 
evento. Atletanan elite ya ta 


enfoca pa AIU como prob- 
able ganadornan di medaya 
na campeonatonan mayor. 


E investigadornan basa na 
Monaco a bisa cu e programa 
enfoca ta bay protege Olim- 
piada “di atletanan cu ta sali 
rapidamente door di e ran- 
gonan of ta produci presta- 
cionnan sorpresa, of unda e 
profundidad di talento ta ni- 
fica cu e resultadonan ta im- 
predecible.” 


Dos team nacional di atle- 
tismo, Republica Checo y 
New Zealand, tambe a ricibi 
advertencia tocante nan pro- 
grama anti-doping despues di 
campeonato mundial 2022, y 
a ricibi elogio ayera pa “me- 
hora nan testing dramatica- 
mente.” 

Resultado Sorteo 
MAART 11 


Cadena Alexander Lottery ta presenta resultado di weganan di suerte 


merdia 




4369 
2846 


X2 


630 


Sorteo # 4207 


Sorteo # 2263 


6956 


2076 


Sorteo # 4207 


X3 


0361 


Sorteo # 4207 


Sorteo # 1081 


Virgo 


5962 


X2 


Letter 


0 
0 
0 


0 


0 
2 


137 


0 
0 
0 
0 
0 



8 



10-16-18-19-22 


5057 


Joker 


0860 
110.000,- 


x Jackpot 
x match 4+ 


Proximo Jackpot 


X2 


192 


x Jackpot 


Sorteo # 8192 
Sorteo # 


Sorteo # 1941 


9402 


4722 


Sorteo # 7236 


x Jackpot 


x match 4 
x afl. 12,00 


X2 


6696 


Sorteo # 5995 


Sorteo # 925 


x afl. 500,00 


x afl.15,00 
x afl 50.00 


Leo 


Mega Ball 


Proximo Jackpot 


260.000,- 


x match 4 


Sorteo # 


Sorteo # 


x afl 8,00 


x match 4 
1929 


X2 


Proximo Jackpot 


74.000,- 


Sorteo # 6413 


Afl. 360.000,- 


anochi 


diario 
Korsou 
super4 
flamingo 


6482 
1749 
7492 
9984 
5455 
5725 
super5 
6179 
9740 
9666 
- 
5028 


Bin celebra 18 di maart na Klooster Imeldahof 


Fundacion 
Kapel 
di 
Bethania – FKB, ta hab- 
ri portanan di Klooster 
Imeldahof 
pa 
henter 
pueblo di Aruba riba ‘Dia 
di Himno y Bandera’ 18 
di maart for di 9:00 am pa 
2:00 pm. Un y tur lo tin e 


posibilidad pa haya exper- 
encianan varia riba e dia 
di celebracion aki. 


Actualmente e hobennan bo- 
luntario di FKB a traha riba 
un bunita exposicion tempo- 
rario cu e titulo ‘Vestuario Li- 


turgico’. Specialmente riba e 
dia aki lo por haya un guia di 
e hobennan. Por pasa y haya 
informacion di e exposicion ‘ 
Historia parokia di Noord’ y 
admira e Kapel di Behtania, 
cu ta e unico kapel di e estilo 
monastico cu tin na Aruba 
den su forma original. 


Banda di esaki tambe lo tin 
e Bazaar unda por cumpra 
cos dushi, artesania, prenda, 
productonan y mas. E bar y 
cushina lo ta bon surti, lo tin 
diferente platonan dushi cri- 
oyo. 


Musica lo ta den encargo di 
amigo boluntario di FKB, 
Igmar Maduro unda algun 
participante di e festival di 
‘un canto na nos Himno’ lo 
haci nan presentacion. 
Lo tin oportunidad pa regis- 


tra como boluntario pa esnan 
cu ta interesa pa yuda cuida 
y conserva e edificio monu- 
mental. 


Fundacion Kapel di Betha- 


nia ta invita henter pueblo 
di Aruba pa bin pasa un rato 
placentero cerca nos, disfru- 
tando y siñando di nos histo- 
ria y cultura. 


Aruba Doet 2024 ta cla pa 
cuminsa 
Diabierna 
y 
diasabra 
dia 15 y 16 di maart 2024 
lo tuma luga e di 12 
edicion di Aruba DOET! 
Un iniciativa di CEDE 
Aruba den cooperacion 
cu Oranje Fonds, unda 
organisacionnan 
social 
y boluntarionan ta bini 
hunto pa haci trabou pa 
of actividadnan social cu 
un grupo di interes. 


Aruba DOET tin e aña aki 
un total di 172 proyecto cu 
mester di 3.500 boluntario. 
Actualmente tin mas cu 
3.000 boluntario cu a registra 
caba, pero ainda mester di 
hopi boluntario pa por realisa 
tur e proyectonan aki. Ainda 
tin posibilidad pa registra via 
e website arubadoet.com. 


Pa e apertura oficial, Aruba 
DOET ta invita bo pa e 
proyecto social di Stichting 
Schouwburg 
Aruba 
na 
Cas di Cultura. Nan ta 
organisa un proyecto social 
cu un concierto di the Blue 
Mermens, un sing along y 
tambe algun surprise acts! 
E apertura oficial lo tuma 
luga un dia prome cu Aruba 
Doet, locual ta diahuebs, 14 
di maart 2024. Porta ta habri 
di 6:30pm y entrada ta gratis. 
Reserva bo luga via e-mail: 


info@casdicultura.aw. 


Aruba 
Doet 
ta 
invita 
esunnan cu no a registra 
ainda, pa bishita e website 
www.arubadoet.com 
pa 
mira y registra pa un di 172 
proyectonan of pa cualkier di 
e siguiente proyectonan cu 
<n un gran necesidad ainda 
na boluntarionan: 


ViperStrong (Fundacion pa 
Conscientisa Hubentud) 


Pasadia Infantil Te Aworo 


Centro 
di 
Bario 
Tanki 
Leendert 


Stichting Centrum Sabana 
Grandi Softball Organization 


Stichting The Goat Aruba 


SV Racing Club Aruba 


De Schatkist Peuterschool en 
Naschoolse Opvang 


Gihae 
tang 
soo 
do 
y 
gymnastics stichting 


Scout Groep Baden Powell 


Fundacion 
Grupo 
Scout 
Cacique 


Colegio EPI 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Paradera 
Tel. 588 6638 


San Nicolas: 
San Nicolas 
Tel. 584 4833 


TA BUSCA 
Cm Cooling mechanic & 
General services ta busca 
“Koelmonteur” 
Por jama na 
tel.593-3327 


Celebracion 18 di maart 2024 lo ta grandi 
na Piedra Plat 


5 organisacion ta uni 
pa haci e evento grandi 
aki. C.B. Piedra Plat, 
Centro 
Famia 
Piedra 
Plat, 
Fundacion 
Car- 
Ritmo, 
SV 
Britannia 
y Roller Skate Aruba. 


Lo tin un programa cu lo 
deleita grandi y chikito, 
cuminsando for di 9or di 
mainta cu un koffie morgen 
y weganan di futbol pa 
mucha, tentnan cu benta di 
artesania, cos dushi, Pasa 
boca crioyo, mata y mucho 
mas. Tambe lo tin apertura 
di un speeltuin nobo cu 
dino jump pa e muchanan 
y weganan popular pa tur 
edad y lo tin un espacio 
apart pa practica roller 
skate pa mucha y adulto. 


Pa 
12or 
di 
merdia 
cushinanan lo ta habri cu 
benta di cuminda crioyo 
y cu diferente otro tipo 
di cumindanan. E bar 
lo ta habri for di 9or di 
mainta. 
Show 
cultural 
ta 
cuminsa 
1:00pm. 
cu 
diferente 
bandanan 
musical 
y 
bailenan 
folklorico. Lo tin tentnan 
grandi pa sinta come y 
disfruta di e show cultural. 


Pa 4:30pm lo tin e famoso 
balansamento di auto cu 
chens pa gana premionan. E 
actividad completo lo tuma 
lugar ariba e parkeerplaats 
di C.B. Piedra Plat/CDFB 
y lo termina pa 6:00 PM. 


Nos ta invita e pueblo di 
Aruba en general y tur e 
habitantenan di e bario di 
Piedra Plat y vecindario pa 
bin celebra y disfruta nos dia 
di Himno y Bandera 18 di 
maart 2024. Den nos bario. 
Aruba ta nos baranca stima. 


Pronostico di tempo 


Tempo: 
Awe tardi y awe nochi: 
parcialmente nubla y gen- 
eralmente seco 
Den marduga y mañan: 
parcialmente 
nubla 
sin 
awasero di importancia 


Temperatura maximo 32 
grado Celsius 
Temperatura minimo 26 
grado Celsius 
Indice di calor (heat in- 
dex) den y rond di oranan 
di merdia: 33 pa 38 grado 
Celsius 
UV index: 10 


Bahada di solo : 6:50 pm 
Subida di solo : 6:49 am 


Biento: 
Modera te basta fuerte for 
di direccionnan general- 
mente oost; 
Forsa 4 te 5 (20 te 39 km/ 
ora, 11 te 21 nudo). 
Den dia fuerte te posible- 
mente duro den rafaga; 
Forsa 6 te 7 (40 te 61 km/ 
ora, 22 te 33 nudo). 


Situacion general di tem- 
po pa proximo 24 ora: 
Durante proximo 24 ora 
no ta spera cambionan 
den e tipo di clima cu tin 
actualmente. E extension 
di un area di presion halto 
cu centro riba Atlantico lo 
sigui domina e clima man- 
teniendo esaki general- 
mente seco. 


Condicionnan maritimo/ 
estado di lama: 
Na partinan protegi di cos- 
ta: keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: generalmente 
modera cu olanan di 4 pa 5, 
localmente 6 pia. 

"Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, mi por stens di 
loke Señor ta hasi" 
Salmo 33 


Cu honda pena, pero conforme 
cu voluntad di Dios, nos ta 
participa fallecimiento di nos 
mama, wela, bisawela y tanta 
stima: 


Sra. Edith Elvira Ponson-Fawcett 
mihor conosi como ‘NENA PONSON’ 
*01-11-1936 †03-03-2024 
Viuda di Herman E. Ponson ‘MANCHITO’ 


Su hende nan stima: 
Vivian y Cor Storm-Croes 
Monique van der Horn y Jofren Krosendijk 
Jocean, Joey, Joa y Elise 
Marjolein y Eugene de Zwart-Storm 
Nathan, Carmen, Raph y Lenn 
Angelique van der Horn y Andre Croes 
Ilajay, Alexander y Jacob 
Carlos F. (Fanfito) Croes 
Carlos y Katie y yiunan 
Luz y Bart 
Paola y Maas 
Kevin 
Mildred y Bart Guliger-Croes 
Miriam Croes 
Pedro C. (Carlito) Croes 
Eddy Croes 


Ayudante stima: Maria (Mary) Eugenia. 


Demas famia na: Colombia, Merca, Hulanda, Brazil y Francia. 


Su amiganan stima: Fanny, Helen, Emperatriz, Nuhad, Mildred, 
Evelina R., Trina, Celsa, Olivia, Maybeline, Carolina, Neke, 
Evelina H., Femmy, Elivia y Anna. 


Tur su amiganan di Women’s Club of Aruba. Atención y cariño 
duna di Trinity Quality Care Service 


Demas famia: Fawcett, Ponson, Ruiz, van der Horn, Storm, Croes, 
Krosendijk, van der Linden, de Lima, Wever y van Romondt. 


Nos disculpa si den nos tristeza nos por a lubida di menciona un of 
otro famia y conocir. 


Ta invita pa acto di condolencia cu lo tuma lugar dialuna 11 di 
maart na Royal Funeral Home di 7:00 pa 9:00 di anochi. 


Acto di despedida lo tuma lugar diamars 12 di maart 2:00 pa 4:00 di 
atardi na Royal Funeral Home después lo sali pa Santana Protestant 
na Playa. 


wela, bisawela y tanta stima: 


Sra. Edith Elvira Ponson- 


Ma Abo ta Esun cu a sakami for di barika 
di mi mama; Bo a hasimi confia tempu cu 
mi tabata na pechu di mi mama.For di mi 
nasemento mi a wordo entrega na Bo; for 
di den barika di mi mama Bo tabata mi 
Dios. 
Salmo 22: 9-10 


Cu profundo tristeza na nos curason nos ta 
anuncia fayecimento di nos ser stima stima: 
Mia Marienne Geerman 
*27-12-2023 - †09-03-2024 


Acto di entiero lo wordo anuncia despues 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu profundo tristesa na nos curason 
pero conforme cu boluntad di Dios nos 
ta anuncia fayecimento cristianamente di: 
Felephina Maria Tromp 
Mihor conoci como ‘Pechi’ 
*23 augustus 1926 - †06 maart 2024 


Na nomber di su: 
Rumannan: 
†Felix y Maria Tromp-Tromp y yiunan 
†Dominico Tromp “Shonco” 
†Guillermo Tromp y yiunan 
†Cecilio Tromp y †Edwina Krozendijk-Tromp y yiunan 
†Reynaldo Tromp 
Rafael Tromp y †Estela Tromp-Farro y yiunan 
Heraclea Giel-Tromp “Graciela/Comer” y †Mario Giel y yiunan 


Na tur su primo y primanan, sobrino y sobrinanan, ihanan, comer 
y compernan, cuñanan, bisiña y conocirnan y demas famia: Kelly, 
Tromp, Giel, Irausquin, Werleman, Perez-Zarate, Braafhart, 
Hawkins, DeLanooi, Krozendijk, Henriquez, Floranus, Scoop, 
Martis, Plaate, Croes, Stewart, Lodoño, Ruiz, Kock, Jones, Loefstop 
Na su ayudantenan cu a cuide na cas: Wendy, Zhenia, Monique y na 
Stichting Thuiszorg na Jaburibari. 


Nos ta invita tur famia y conocirnan pa asisti na e acto di entiero 
cual lo tuma lugar na Misa Sta. Filomena na Paradera diabierna 15 
di maart 2024, di 12’or pa 4’or di atardi. Despues lo sali pa Santana 
Catolico na Paradera. 


Nos disculpa si den nos tristesa nos por a lubida di menshona un 
of otro nomber di famia y of amistad, nos ta lamenta cu despues di 
entiero nos no por ricibi bishita na cas. 


“Señor ta mi wardador, min tin falta 
di nada Den cunucu di yerba berde e 
ta ponemi sosega. E ta hibami na awa 
trankil, Pa mi bolbe haña forsa.” 
Salmo: 23 


Cu onda pena, pero conforme cu 
boluntad di Dios nos ta anuncia cu a 
fayece cristianamente: 
HOSE FIGAROA 
Mihor conoci como ‘Jo’, ‘Joker’ of 
‘PaJo’ 
* 02-11-1929 † 08-03-2024 
Na nomber di su 
Casa: 
Marianne Figaroa-Maduro 


Yiunan: 
Hose G. (Jomar) Figaroa 
Joanne Figaroa y Dino Erasmus 


Nieto y nietanan: 
Kaylie Figaroa, Coralie Erasmus, Kai Erasmus, Ava Figaroa, Liam 
Figaroa 


Mayornan: 
† Serafino M. y † Maria R. Figaroa-Tromp 


Rumannan: 
† Juan Figaroa 
Maria y † Guus Jacobson y yiunan 
† Lorenza Figaroa 
† Catharina y † Ben Jansen y yiunan 
Pedro y Emy Figaroa-Jansen y yiunan 
Canisia y † Eloy Scharbaay y yiunan 
† Carlos y Maria Figaroa-Cardona y yiu 
Teresita y Juan Robles de Medina y yiu 
† Filo y Nilda Figaroa-Jansen y yiu 
† Gregorio Figaroa 


Swa y cuñanan: 
† Clotilda Maduro y † Mario Dijkhoff-Maduro y yiunan 
Edwin y Nicha Maduro-Barros y yiunan 
Cecilia y Mariano Angel-Maduro y yiunan 
Vallita y Michael Hoo-Maduro y yiunan 
Glenn y Judith Maduro-Dirks y yiunan 


Ayudantenan: 
Coleta Zschuschen 
Eunices ‘Titi’ Delpino 


Tur sobrino/sobrina, primo/prima, comer/comper, amigonan, 
conocir y demas famia: Figaroa, Maduro, Erasmus, Solognier, 
Tromp, Jacobson, Jansen, Scharbaay, Cardona, Robles de Medina, 
Dijkhoff, Barros, Angel, Hoo, Dirks, Semeleer, Jacobs, Lejuez, 
Thiel, Nadall, Oduber, Sheffer, Zorich. 


Ta invita pa acto di entiero cual ta tuma lugar na Aurora Funeral 
Home, 13 di maart 2024 di 2or pa 4or di atardi, despues saliendo pa 
Santana Catolico na Noord. 
Nos ta lamenta cu despues di entiero nos no por ricibi bishita di 
condolencia na cas. 
Nos ta pidi disculpa si den nos tristeza nos por a lubida un of otro 
famia. 


"No tene miedu, pasobra Mi ta ku bo; 
no desmayá, pasobra Mi ta bo Dios. 
Lo Mi fortalesébo, sí, lo Mi yudabo, sí, 
lo Mi sostenèbo Ku Mi man drechi di 
hustisia " 
Isaías 41:10 


Cu inmenso dolor na nos curason nos 
ta anuncia fayecimento di: 
Rud-Jay Joshua Ras 
*04 juli 2022 - †03 maart 2024 


Na nomber di su: 
Mayornan: 
Rudwyn y Emilayne Ras 


Wela y welo: 
Francis Maduro 
Rudy y Sharonne Ras 
Erica Dubero y Edmar Gietel 
Oswald y Nancy Quandus 


Mescos wela y welo: Daniel y Edna Kelly 


Bisawela y bisawelo: †Maximon y †Brunetta Ras 
Robert Maduro 
Norma Ras y Guillermo Garcia 
Hortencia y Diego Vrolijk 
Pedro y Felicia Quandus 


Tanta y omonan: 
Rudlyn Ras y Wendy Dirksz 
Daislenne y Jesus Orman 
Marykay Quandus 
Zion Dubero 
Staycey Quandus 
Maurice Quandus 


Prima: 
Amelia Ras 


Tanta y omo grandinan. 
Demas famia: Ras, Maduro, Dubero, Quandus, Kelly, Solognier, 
Pichardo, Hous, Laclé, Chung, Tromp, Hoek, Koolman, Ridder- 
staat, Jacobs, Robles de Medina 
Acto di entiero ta tuma lugar diamars 12 di maart 2024 di 9:00 pa 
10:00 na Aurora Funeral Hom, despues lo sali pa Santana catolico 
Pastoor Kraanwinkel na Paradera. 




"Dios ta amor... y amor ta Dios, 
maske mi no ta na e mundo aki, tur 
dia lo mi ta banda 
di boso Curazon, mi por stens di loke 
Señor ta hasi" 
Salmo 33 


Cu dolor na nos curason, nos ta 
participa fayecimento di nos ser 
stima: 
Sr. Rosimbo 
Werleman 
Mihor conoci com “Ronny of Oi” 
*06-05-1959 - †09-03-2024 


Acto di entiero lo wordo anuncia despues 

"Dios ta amor... y amor ta Dios, maske mi no ta na e mundo aki, 
tur dia lo mi ta banda di boso Curazon, mi por stens di loke Señor 
ta hasi" 
Salmo 33 


Cu honda pena pero conforme cu boluntad di Dios y agradecido 
pa tur e felicidad cu e la comparti cu nos, nos ta anuncia 
fayecimento di nos tata, abuelo, ruman y omo stima: 


Jacobo Bautista Arends 
*22 Augustus 1949 – †8 Maart 2024 
Na nomber di su: 


Yiunan: 
Darinka & †Joy Laclé-Arends 
Darienne Arends y Gino Schwengle 
Nietonan 
Kami Laclé 
Mila Laclé 
Jake Schwengle 


Rumannan 
†Erica & Ruben Mansur Arends 
†Albert “Boei” & Sarah Arends-Mansur 
†Astrid Arends 
Robert “Bob” Arends 
†Farida Arends 
Gladys Arends 
Madeline & Miguel Mansur-Arends 
†Rene Arends 
Sobrinonan: 
Eric, Ilienne, Bincho, Carlo, Izaira, Dr. Eric, Damia, Elias, Miguel 
Jose, Mirzah, Melina, Rene Louis, Gislaine “Thais”, Ramsis. 


Mama di su yiunan: Lilly Arends y famia 


Amigonan for life: 
Chinto Wever 
Yvette Dijkhoff 
Rina Croes 


Ayudante: 
Amira 


Ihanan, primo- y primanan, amigonan, y demas famia ta invita pa 
e acto di entiero cual lo tuma lugar diaranson 13 Maart 2024 pa 
4’or di atardi saliendo for di Bachstraat 9 pa Santana Catolico na 
Oranjestad. Oportunidad pa condoleer ta for di 10’or di mainta na 
Bachstraat 9. 


“Dios ta amor…y amor ta Dios. Maske 
mi no ta na e mundu aki, tur dia lo mi ta 
banda di boso Curason, mi por stens di 
loke Señor ta haci” 
Salmo 33 


Cu hopi tristesa na nos curason, pero 
conforme cu boluntad di Dios, nos ta 
anuncia fayecimento di nos; Pintor, 
Compositor, Cantante, Poëta, Escritor, 
Chef, Yiu, Ruman, Esposo, Tata, Abuelo, 
Bisabuelo; 


Joannes Donati 
Conoci como ‘Donati’, ‘Bubu’ of ‘Janchi’ 
* 14 – 05 – 1931 – † 06 – 03 - 2024 


Na nomber di su casa: 
Catharina E. Donati – Kelly 


Yiunan: 
Shirley (RIB) Donati & yiunan 
Sherwin Donati & Frida Helder & yiunan 
Joanne & Derwin Tromp – Donati & yiu 


Mayornan: 
† Jacinto & † Armonica Donati – Geerman 


Stima mescos Yiu: 
Mayra Donati & Famia 
Reggie Donati & Famia 
Magalie Donati & Famia 
Jessica v/d Kamp & Famia 
Debbie Boekhoudt 
Janina (Inche) Boekhoudt & Famia 
Gianna Boekhoudt & Famia 


Nieto(a) & Bisanieto(a): 
Shurella – Tessaly – Shahairo – Sheila - Urbine – Aldwin – Omar 
Sherwin jr.– Jowensley (Joey) su Compay. 
Josiah - Kyrie – Jeriël – Gillianne – Jodi – Akon – Uriel Jael – Axel 
Giomar - Giandra – Neytan – Joavently – Jonairo – Jaeda. 


Rumanan: 
† Elisabeth & † Mariano “Wawa” Petrocchi - Donati & Famia 
† Veronica & † Theo Dubois – Donati 
† Marcelino Donati 
Jose & † Susita “Lulu” Donati – Geerman & Famia 
Louisa & † Juan Maduro - Donati & Famia 
Simon Donati & Ria Kok 
Stefanita & Coby Geerman – Donati & Famia 
Cresencio Donati & Tini Bakker 


Suegro (a): 
† Julian & † Regina Kelly – Christiaans 


Swa & Cuña (nan): 
Louisa & Pedro Henriquez - Kelly & Famia 
Samuel & Jeanette Kelly – Chow & Famia 
Aparicio & Sira Kelly – Semeleer & Famia 
Cosma Kelly & Famia 
Lydia & Ronald Heide – Kelly 
Maria Bernadeta Kelly & Famia 
Irene Kelly & Famia 
Michael Kelly & Famia 
† Pedro Julio Kelly 
Subrino y subrinanan, primo y primanan, famianan cerca, 
amigonan di infancia y amigonan di cas. 


Bon Bisiña: Carmen Flanegin & Famia 


Un danki di curason na Hospitaal Dr. Horacio Oduber y muy 
especial e dokternan & team di afdeling B4. 


Demas famianan: Donati – Kelly – Geerman - Tromp – Corasol 
– Helder – v/d Kamp – de Freitas – Williams – Ricardson – Bak 
- Narain – Orozco -Tellez – Boekhoudt – Petrocchi – Maduro 
– Dubois – Quandus - Wever – Ruiz – Wathey – Winterdaal – 
Oduber – Wernet - Koning – Donk – Kok – Bakker - Christiaans 
- Henriquez – Heide – Chow – Semeleer – Bolluijt. 


Nos disculpa si den nos tristesa nos por a lubida di menciona 
algun nomber. 


Ta invita pa e acto di entiero lo tuma lugar diaranson 13 di maart 
2024 na Royal Funeral Home 
Di 9am – 11 am, despues lo sali pa Santana Catolico Pastoor 
Kraanwinkel na Paradera. 


Nos ta lamenta cu despues di entiero nos no por ricibi bishita di 
condolencia na cas. 


India ta anuncia stapnan 
pa implementa ley di 
ciudadania cu ta exclui 
musulman 


(AP) — Gobierno 
di prome minister 
Narendra 
Modi 
ayera 
a 
anuncia 
reglanan 
pa 
implementa un ley 
di 
ciudadania 
di 
2019 cu ta exclui 
m u s u l m a n n a n , 
algun 
siman 
prome cu e lider 
nacionalista Hindu 
ta busca un di tres 
termino na poder. 


Ley 
di 
Amienda 
di 
Ciudadania 
ta 
duna un fast track 
pa naturalisacion pa 
Hindu, Parsi, Sikh, 
Budista, Jain y Cristian 
cu a huy na India 
di 
mayoria 
Hindu 
for 
di 
Afghanistan, 
Bangladesh y Pakistan 
prome cu dia 31 di 
december 2014. E ley 
ta exclui musulman, 
cu ta un mayoria den 
tur tres nacion. 


E ley a keda aproba pa 
parlamento Indio na 
2019, pero gobierno 
di Modi a atrasa su 
i m p l e m e n t a c i o n 
despues di protestanan 
mortal na capital New 
Delhi y otro sitionan, 
cu a mira cantidad di 
morto den dianan di 
enfrentamento. 


E protestanan nacional 
na 2019 a atrae hende 
di tur fe cu a bisa cu e 
ley ta mina e fundacion 
di India como un pais 
secular. Musulmannan 
tabata particularmente 
preocupa cu gobierno 
por usa e ley, combina 
cu un registro nacional 
di ciudadano proponi, 
pa marginalisa nan. 


E Registro Nacional di 
Ciudadano ta parti di 
esfuerso di gobierno 
di Modi pa identifica y 
saca hende cu ta bisa a 


yega India ilegalmente. 
Solamente 
a 
implementa e registro 
den estado nort-oriente 
di Assam, y e Partido 
Bharatiya Janata den 
gobierno a priminti 
di lansa un programa 
similar di verificacion 
di 
ciudadania 
nacionalmente. 


Gobierno 
di 
Modi 
a defende e ley di 
ciudadania 
di 
2019 
como 
un 
gesto 
humanitario. 
Ta 
argumenta cu e ley tin 
intencion 
solamente 
pa extende ciudadania 
na 
minorianan 
religioso 
huyendo 
di persecucion y cu 
no 
lo 
us’e 
contra 
ciudadanonan Indio. 


India ta cas pa mas di 
200 miyon musulman 
cu ta compone un 
grupo 
minoritario 
grandi den un mas 
di mas cu 1.4 biyon 
persona. 
Nan 
ta 
distribui na casi tur 
parti di India y ta 
enfoca den un serie di 
atake cu a tuma lugar 
desde cu Modi a asumi 
poder pa prome biaha 
na 2014. 


Modi cada bes mas ta 
mix religion cu politica 
den un formula cu a 
resona profundamente 
cu e poblacion mayoria 
Hindu na India. Na 
januari, 
el 
a 
haci 
apertura di un tempel 
Hindu na e sitio di un 
moskee demoli na nort 
di ciudad Ayodhya, 
cumpliendo e promesa 
largo di su partido 
nacionalista Hindu. 


Mayoria di encuesta ta 
sugeri cu Modi ta bay 
gana un mayoria den 
eleccion general, cu ta 
programa pa mei. 

Blinken ta atende reunion urgente cu lidernan Caribense mientras 
crisis violento na Haiti ta empeora 


(AP) — Secretario di Es- 
tado Mericano, Antony 
Blinken a reuni cu lider- 
nan Caribense na Jamaica 
dialuna, den un empuhe 
urgente pa resolve e crisis 
saliendo fo’i man na Haiti, 
mientras presion ta au- 
menta riba prome minis- 
ter Haitiano, Ariel Henry 
pa renuncia of bay di acu- 
erdo pa un conseho tran- 
sicional. 


E reunion tras porta cera no 
a inclui Henry, kende ta lock 
pafo di su propio pais mien- 
tras e tabata biaha den exte- 
rior, pa motibo di aumento 
den disturbio y violencia di 
gangnan criminal cu a tuma 
control di mayoria di capital 
Haitiano y a cera su aeropuer- 
tonan internacional mayor. 


Henry a keda na Puerto Rico 
y tabata tumando stapnan pa 
bolbe Haiti unabes cu ta po- 
sible, segun un declaracion 
breve di Departamento di Es- 
tado di e isla Mericano. 


Mientras lidernan a reuni tras 
porta cera, Jimmy Cherizier, 
considera un di e lidernan di 
gang mas poderoso di Haiti, 


a bisa reporteronan cu si co- 
munidad internacional con- 
tinua riba e caminda actual, 
“ta bay pusha Haiti den mas 
caos.” 
“Nos Haitianonan mester di- 
cidi ken ta bay ta lider di e pais 
y ki modelo di gobierno nos 
kier,” segun Cherizier, ex- 
polis lider di un federacion di 
gang conoci como Famia G9 
y Aliadonan. “Nos tambe ta 
bay busca un manera pa saca 
Haiti di e miseria den cual e 
ta awo.” 


E reunion na Jamaica tabata 
organisa 
pa 
miembronan 
di Caricom, cual pa lunas 
a presiona pa un gobierno 


transicional na Haiti, mien- 
tras protesta na e pais a exigi 
renuncia di Henry. “Comu- 
nidad internacional mester 
traha hunto cu Haitianonan 
den direccion pa un transi- 
cion politico pacifico,” segun 
Secretario Assitent pa Asunto 
di Hemisferio Occidental, 
Brian Nichols a skirbi riba X. 


Preocupacion ta keda cu un 
solucion busca pa hopi tem- 
po ta bay keda elusivo. Cari- 
com a bisa den un declara- 
cion diabierna anunciando e 
reunion urgente na Jamaica, 
cu mientras “nos ta haci- 
endo progreso considerable, 
e stakeholdernan ainda no ta 


unda nan mester ta.” 


Prome minister di Barba- 
dos, Mia Mottley, a bisa cu 
hasta 90% di propuestanan 
cu stakeholdernan Haitiano a 
“a pone riba mes” ta similar. 
Esakinan ta inclui un “nece- 
sidad urgente” pa crea un 
conseho presidencial pa yuda 
identifica un prome minister 
nobo y establece un gobierno. 
Su comentarionan a keda 
transmiti en bibo brevemente 
pa Caricom, den loke a parce 
di ta un eror, y tiki despues a 
corta abruptamente. 


E reunion a tuma lugar 
mientras gangnan poderoso 
a continua atacando obhe- 
tivonan clave di gobierno na 
capital Haitiano di Port-au- 
Prince. Desde 29 di febru- 
ari, hombernan arma a kima 
wardanan di polis, a cera 
aeropuertonan internacional, 
y a invadi e dos prison mas 
grandi di e pais, liberando 
mas di 4mil detenido. 
A mata cantidad di hende 
y mas cu 15mil ta sin hogar 
despues di huy di barionan 
invadi pa gangnan. Awa y 
cuminda ta scars mientras 
cantidad di puesto y tienda 


bendiendo Haitianonan ta 
keda sin producto. 
E waf principal na Port-au- 
Prince ta keda cera, lagando 
decenas di container cu sum- 
insitronan critico para. 


Henry a aterisa na Puerto 
Rico siman pasa despues di 
a keda rechasa entrada den 
Republica Dominicana, cu ta 
comparti e isla di Hispaniola 
cu Haiti. 


Conseho di Seguridad di 
ONU ayera a urgi e gangnan 
di Haiti pa “inmediatamente 
stop nan accionnan desesta- 
bilisador” incluyendo vio- 
lencia sexual y reclutamento 
di mucha, y a bisa cu ta spera 
cu un forsa multinacional ta 
bay sali lo mas pronto posible 
pa yuda caba cu e violencia. A 
urgi comunidad internacio- 
nal pa sostene Polis Nacio- 
nal Haitiano door di sostene 
lansamento di e forsa. 


Miembronan di e conseho 
tambe a expresa preocupa- 
cion pa e progreso politico 
limita, y a urgi tur actor po- 
litico pa permiti eleccion 
presidencial y legislativo liber 
y husto. 


FBI ta tene otro inval na prison federal pa muhe di California 
plaga pa abuso sexual 


(AP) – Investigadornan 
federal ayera un biaha 
mas a tene un buskeda den 
un prison pa muhe na Cal- 
ifornia, confiscando com- 
puter y documento den un 
aparente escalacion di un 
investigacion di varios aña 
pa abuso sexual cu anteri- 
ormente a resulta den car- 
gonan contra un ex-guar- 
dia y otro empleadonan. 
Mas cu un decena di agente 
di FBI tabata na e Instituto 
Coreccional Federal na Dub- 
lin, un persona familiar cu e 
asunto a bisa the Associated 
Press. E guardia, un guardia 
asocia y un capitan a keda re- 
tira for di e facilidad, segun e 
persona kende no tabata au- 
torisa pa papia publicamente 
y a hacie bao condicion di 
anonimato. 


Por a mira agentenan di FBI 
cargando cahanan for di e 
prison, cual tabata conoci 
como e “club di violaciona” 
pa motibo di añas di abuso 
desenfrena di personal contra 
e detenidonan. FBI a con- 
firma cu e agentenan tabata 
ehecutando un “actividad di 


cumplimento di ley autorisa 
pa corte,” pero a nenga di 
duna mas detaye. 


A laga un mensahe cu Bureau 
federal di Prison. 


E inval ayera a yega dianan 
despues di un ola nobo di de- 
manda civil alegando abuso 
na FCI Dublin y mientras 
un hues federal ta evalua si ta 
nombra un master special pa 
supervisa operacion di e pris- 
on. Esaki ta e nubia mas re- 
cien riba e facilidad di menor 
seguridad como 34km oost di 
Oakland. 


Un investigacion di AP na 
2021 a haya un cultura di 
abuso y cubrimento cu a per- 
sisti pa añas na e prison, cual 
tin mas cu 650 detenido. E 
reportahe aki a conduci na 


aumento di seguridad for di 
Congreso y promesanan di 
Bureau di Prison cu lo drecha 
problema y cambia cultura na 
e prison. 
Al menos ocho empleado 
a keda acusa di abusa sexu- 
almente di e detenidonan. 
Cinco a declara culpabilidad. 
Dos a keda condena den un 
huicio, y otro caso ta pendi- 
ente. 


Tur actividad sexual entre 
un trahador di prison y un 
detenido ta ilegal. Emplead- 
onan coreccional ta disfruta 
di poder substancial riba e 
detenidonan, 
controlando 
tur aspecto di nan bida desde 
cuminda te ora di drumi, y 
no tin scenario den cual un 
detenido por duna permiso 
pa actividad sexual. 
E scandal ta uno di cantidad 


di problema plagando e Bu- 
reau federal di Prison, cual 
tambe ta afecta pa escasez di 
empleado, suicidio y viola- 
cion di seguridad. 


Ex-guardian di Dublin, Ray 
Garcia a keda condena na 
2022 di agresion sexual di e 
detenidonan y di forsa nan pa 
posa sunu den nan cel. Fiscal 
a bisa cu el a purba di silencia 
su victimanan cu promesa cu 
e lo yuda nan sali trempan, y 
a bisa un victima cu e tabata 
amigo cercano di un oficial di 
prison responsable pa inves- 
tia malconducta di personal y 
cu e no lo por haya su retiro. 


FBI a aresta Garcia na sep- 
tember 2021, lunanan despu- 
es di cuestion’e na e prison y 
listra su oficina y vehiculo. E 
ta cumpliendo un sentencia 
di seis aña den prison. 
Testiguando pa su mes, Gar- 
cia a concede cu el a comete 
eror, pero a bisa cu algun di 
su supuesto crimennan – 
manera saca potret di deteni- 
donan sunu – a ser haci como 
parti di su debernan oficial pa 
documenta violacionnan di 
politica di prison. 


Fisclanan a rechasa esaki, ya- 
mando un teniente di prison 
kende a bisa cu e nunca a 
mira un caso unda ta apropia 
pa un empleado saca potret di 
un detenido sunu. 


Entre 
otro 
empleadonan 
acusa di abuso sexual tabata 
ex-kapelaan, James Theo- 
dore Highhouse, kende a 
keda sentencia cu siete aña 
di prison despues di declara 
culpabilidad pa abusa un de- 
tenido den su oficina y gaña 
autoridad; y ex-administra- 
dor di seguridad, John Russel 
Bellhouse, kende a keda con- 
dena juni ultimo di abusa dos 
detenido. 


Fiscalnan a bisa cu Bellhouse 
“a cuminsa expresa interes 
den un detenido particular y 
a cuminsa yama e detenido su 
‘chick’” na 2020. Nan a bisa 
cu el a mishi e muhe inapro- 
piadamente, y cu e muhe a 
haci sex oral riba Bellhouse 
dos biaha den oficina di se- 
guridad di e prison. El a keda 
sentencia cu mas di cinco aña 
den prison. 

Eleccion na Portugal ta laga e pais den duda pa su futuro 
Pero ta reforsa e derecha radical na Europa 


(AP) — Resultadonan in- 
concluso di eleccion gen- 
eral na Portugal ta nifica 
simannan di incertidum- 
bre politico nan dilanti, y 
ta duna energia fresco na e 
cambio pa derecha radical 
na Europa. 


Un aumento den sosten pa 
un partido populista den 
eleccion diadomingo a pone 
e derecha fuerte den cu- 
rason di politica Portugues. 
E resultado preta entre e dos 
partido modera lider ta keda 
sin resolve mientras nan ta 
warda resultadonan decisivo 
di votadornan den exterior. 
Resultadonan oficial ta pro- 
grama pa keda publica dentro 
di dos siman. 


E ascenso di partido Chega, 
of Ta Basta – apenas cinco aña 
bieu – ta sorprendente. El a 
bay di 12 asiento den e Par- 
lamento di 230 asiento den 
eleccion di 2022, na awo 48 
asiento. 


Lider di Chega, Andre Ven- 
tura a haci un causa comun 
cu otro partidonan radical na 
e continente. 
Entre e invitadonan di Ventu- 
ra den añanan recien tin Mat- 


teo Salvini, prome minister 
interino di Italia y cabesante 
di e partido populista dere- 
chista, Liga; lider di ultra- 
derecha Frances, Marine Le 
Pen; y lider di e bisiña Spaña 
su partido di ultra-derecha, 
Vox, Santiago Abascal. 


Esaki y otro paisnan di Union 
Europeo ta testigo di cam- 
bionan pa derecha den nan 
eleccionnan mas recien. 
Esaki ta preparando lineanan 
di bataya politico prome cu 
eleccion dia 6-9 di juni pa 
Parlamento Europeo. 


Aliansa Democrata di Portu- 
gal, lidera pa e partido Social 
Democrata, a gana 79 asiento, 
mientras e centro-iskierda 


Partido Socialista, cu a gober- 
na pa ultimo ocho aña, a col- 
ecta 77 asiento. E dos partido 
a alterna na poder pa decadas, 
Partidonan chikito a bay cu e 
otro asientonan. 


Cuatro asiento ainda mes- 
ter keda distribui, cual ta bay 
depende riba e votonan di 
Portuguesnan bibando den 
exterior. 


Tradicionalmente, e Social 
Democratanan 
y 
Social- 
istanan ta bay cu dos di e 
asientonan aki cada un. Pero 
cosnan ta diferente awo. Al- 
gun Portugues den exterior ta 
sostenedor di ex-presidente 
Mericano, Donald Trump y 
ex-presidente Brasileño, Jair 


Bolsonaro, y nan por mira 
Chega como emulando nan. 


Despues cu publica e resul- 
tadonan oficial, presidente 
Portugues, Marcelo Rebelo 
de Sousa ta bay consulta e 
partidonan tocante ken ta 
miho posiciona pa forma un 
gobierno. 
Lider 
Social 
Democrtata, 
Luis Montenegro ta bisa cu e 
no ta bay acepta un coalicion 
cu Chega, cual su propues- 
tanan di politica ta desagrad- 
able pa hopi Portugues. 


Ventura a bisa cu e ta prepara 
pa descarta algun di e propu- 
estanan mas controversial di 
su partido – manera castra- 
cion kimico pa algun crimi- 
nal sexual y e introduccion 
di sentencia di bida largo – si 
esaki ta permiti e inclusion 
di su partido den un posible 
aliansa den gobierno. 
E matematica ta cla: si e So- 
cial Democratanan y Chega 
bin hunto, e partidonan di 
derecha ta bay tin como 135 
asiento – y un mayoria den 
Parlamento – compara cu al- 
rededor di 90 pa e partidonan 
di iskeirda. 


E falta di claridad ta yega 


mientras e pais di 10.3 mi- 
yon persona mester entrega 
biyones di euro di fondo di 
inversion di UE como parti 
di un plan di recuperacion 
economico. 


Un editorial den diario Pu- 
blico a bisa cu e resultado di 
eleccion tabata “un mokete 
den stoma” pero e daño ta- 
bata “autoinflingi” pasobra 
e partidonan tradicional tin 
mal comprension di e humor 
publico. 


Un cantidad di scandal re- 
cien di corupcion a man- 
cha e Socialistanan y Social 
Democratanan, y Chega a 
campaña riba un plataforma 
anti-corupcion. 


Frustracion publico cu polit- 
ica di semper tabata evidente 
prome cu e indignacion pa 
corupcion. Salarionan abao 
y un alto costo di bida –em- 
peora aña pasa pa aumento 
den inflacion y tasanan di in- 
teres – hunto cu un crisis di 
vivienda y fayonan den salub- 
ridad publico a contribui na e 
malcontento. 


Presidente Polaco cu yamado pa aliadonan di NATO aumenta 
gasto di defensa na 3% di GDP 


(AP) — Presidente Polaco 
ayera a haci un yamado 
pa otro miembronan di 
aliansa NATO aumenta 
nan gasto riba defensa na 
3% di nan Producto Inter- 
no Bruto (GDP) mientras 
Rusia ta pone su econo- 
mia riba pia di guera y ta 
pusha pa continua cu su 
invasion di Ucrania. 


Presidente Andrzej Duda a 
haci su yamado den comen- 
tarionan dirigi na cas y den 
exterior. Su apelacion a yega 
den bispo di un bishita na 
Cas Blanco, unda presidente 
Joe Biden ta bay ricibi tanto 
Duda como prome minister 
Polaco, Donald Tusk awe. 
“Den cara di e guera na Ucra- 
nia y e aspiracionnan imperial 
aumentando na Rusia, e pais- 
nan componiendo NATO 
mester actua cu curashi y sin 
concesion,” Duda a bisa den 
un discurso dialuna nochi pa 
su nacion. 
Su apelacion ta yega mien- 
tras Polonia ta marca e di 25 
aniversario di su accesion na 
NATO hunto cu Republica 
Checo y Hungria, dia 12 di 


maart di 1999. 


“E guera na Ucrania a dem- 
ostra claramente cu Merca ta 
y mester keda como e lider 
den asuntonan di seguridad 
na Europa y na mundo,” 
Duda a bisa den su discurso 
na su nacion. “Sinembargo, 
otro paisnan di NATO tambe 
mester tuma responsabilidad 
mas grandi pa e seguridad di 
henter e aliansa y modernisa 


intensivamente y reforsa e 
trupanan.” 


Comentarionan di Duda ta 
yega riba e mesun dia cu a 
hisa bandera di Suecia na 
sede di NATO na Bruselas pa 
cementa su lugar como e di 
32 pais miembro di e aliansa 
trans-Atlantico. Finlandia a 
join NATO aña pasa. 


Paisnan miembro di NATO a 


bay di acuerdo na 2014 pa re- 
forsa nan gasto di defensa na 
2% di GDP despues cu Rusia 
a anexa e Peninsula di Crimea 
for di Ucrania e aña ey, pero 
mayoria di miembro, incluy- 
endo Alemania, ainda no ta 
cumpli cu e cantidad aki. 


Sinembargo, Polonia awo ta 
gasta 4% di su GDP riba de- 
fensa, haciendo e e miembro 
cu ta gasta mas den termino 
di porcentahe mientras ta 
modernisa su ehercito, mien- 
tras Merca ta gasta mas cu 
3%. 


“Ambicionnan imperialistico 
di Rusia y su revisionismo 
agresivo ta pushando Moscu 
den un confrontacion directo 
cu NATO, cu Occidente y 
na final, cu henter e mundo 
liber,” Duda a bisa den un 
op-ed publica den The Wash- 
ington Post. 
Duda a bisa cu esaki ta pone 
Merca y Polonia den un posi- 
cion pa “lidera cu ehempel 
y provee un inspiracion pa 
otronan.” 


“Federacion Ruso a move su 


economia na modo di guera. 
Ta alocando cerca di 30 
prociento di su presupuesto 
anual pa arma su mes,” Duda 
a argumenta den e op-ed. 
“E cifra aki y otro datonan 
biniendo for di Rusia ta alar- 
mante. Regimen di Vladimir 
Putin ta presenta e menasa 
mas grandi pa paz global des- 
de fin di Guera Friu.” 


Administracion di Biden a 
sugeri cu e yamado di Duda 
pa aumenta e meta di gasto di 
defensa pa paisnan di NATO 
por ta, al menos pa awo, de- 
masiado ambicioso. 
“Mi ta kere e prome stap ta 
pa pone tur pais cumpli cu e 
2%, y nos a mira mehoracion 
den esey,” vocero di Departa- 
mento di Estado Mericano, 
Matthew Miller a bisa. “Pero 
mi ta kere cu esey ta e prome 
stap prome cu nos cuminsa 
papia di un propuesta adicio- 
nal.” 


Duda ta bay bishita Bruselas 
pa un reunion cu secretario 
general di NATO, Jens Stol- 
tenberg despues di su bishita 
na Merca. 


